Nopek Novian kuwi dadi salah siji komedian sing kondhang amarga ajang komedi Stand Up Comedy Indonesia IX sing diproduksi karo TV Kompas. Nopek Novian iki nampilake wujude wong desa ning jaman saiki sing sering disalahpahami wong liya. Yen miturut wong liya urip ning desa kuwi kepenak, miturut Nopek malah sak walike. Keresahan kuwi ya sing digawa ning panggung karo komedian asal Madiun iki. Keresahan kuwi yaiku babagan ekonomi lan uga macem-macem penyebab sing marai wong kutha luwih kenal karo karaktere wong desa. Salah siji materine kuwi sing cocok karo pemikirane wong kutha kuwi babagan liburan sing diwalik, wong desa menyang kutha malah wong kutha menyang desa.


Onok pepatah sing terkenal pol, yaiku “stres iku dadi sumber sembarang kalir penyakit”. Berawal teko lara pikir, maleh dadi ngerambat nang lara fisik sing liyane. Ben menungso iku pasti tau ngalami stres kok, soale ben menungso kan pasti tau ngadepi masalah nang uripe. Tapi sing perlu digatekno, stres sing dialami iki kudu di-manage ben level e isok mudun dan gak marakno awakmu kenek lara pikir. Iki temenan, nek awakmu wes kenek lara pikir, iku bakal dadi gerbang utama gawe dampak negatif liyane nekani awakmu. Dadi gawe awakmu sing lagi ngeroso stres, cepet sadarono dan nggolek cara gawe ngatasi stres sing mbok alami iku mau.


Dana pendidikan kuwi sajane ora mlebu marang dana darurat amarga pendidikan kuwi salah siji kebutuhan sing bisa dirancang utawa diarahke amarga wis ana itungan biaya lan prakiraan jumlah munggahe. Biaya pendidikan iki kudu dadi prioritas wong tuwa amarga pendidikan kuwi penting. Nanging dana iki bisa dadi dana darurat yen misal anake kuwi sekolah ning panggonan sing ora peritungan kaya panggonan sing luwih larang utawa panggonan sing akeh banget biaya sak liyane SPP. Kamangka, kanggo para wong tuwa, pendidikan anak kuwi kudune diatur kanthi bener biayayane lan kudu tetep nyelengi dana darurat kanggo kebutuhan sing ora disangka kaya seragam, acara sekolah, lan uga liyane.


Tanggal 17 sasi wingi, aku dikirimi jajan lan panganan saka tanggaku amarga ana acara kebaktian gereja ning omahe. Kebaktian kuwi ning kaya upacara doa bareng gantian ning saban omah. Kebaktian iki biasane kanggo nyelameti omah lan biasane ana acara mangan bareng kanggo wujud rasa syukur. Tanggaku iki jemaat GKJW utawa Gereja Kristen Jawi Wetan lan sering ngadakake kebaktian. Biyasane, ibuku uga melu ngewangi masak amarga jemaat iki uga akeh banget sing teka. Kebaktian iki sak liyane maca dunga bareng uga ana renungan lan khutbah saka pandita. Yen ning omah kuwi ana masalah kaya masalah keluwarga, rampung kebaktian, ana sesi konseling saka pandita marang keluwarga.


Mungki kowe-kowe tau kepikiran, kenopo kok akeh sekolahan sing ora duwe ekskul renang. Ayok awak dhewe bahas alasesane. Sing kesiji, sekolah ora duwe fasilitas. Ora mung kui, sekolah uga ora mungkin ngusahake gawe fasilitas kui. Ekskul renang kui fasilitas sing paling dibutuhke yaiku kolam renang. Kolam renang sing ukuran standar internasional kui ora cilik. Sekolah ora mungkin duwe lemah sak mono akeh. Opo meneh kanggo sekolah sing lokasi neng tengah kota, angel bangel nemu lemah kososng sing sak mono jembare. Yen misale lemah ono, duwit durung tento ono. Pihak sekolah uga ora mungkin nganggarke kanggo biaya kolam renang tok. Alternatife sebenere iso nganggo fasilitas kolam renang neng jobo, nanging kui podo wae. Soale, mlebu kolam renang kui uga kudu bayar tiket. Mungkin sekolah, ora mampu kanggo bayari tiket murid-muride neng kono.


Yen wis duwe anak, kadhang kesempatan kanggo para pasangan iki uga bisa ngurang. Ibu bakal luwih sibuk ngurus anak, nanging bapak uga tambah sibuk kerja amarga ana bocah sing kudu dibiyayani. Kamangka, akeh pasangan enom sing milih nunda nduwe anak ben bisa ngerajut rumah tangga lan nemokake ritme sing pas. Banjur yen kabeh kuwi wis kejaga, pasangan baru bisa mutusake arep nduwe anak apa ora. Diskusi perkara anak iki kaitane karo pembagian tugas ning omah lan uga piye carane njaga emosi ben ora dadi masalah sing gedhe. Peran wong lanang iki penting banget kanggo mutusake lan dadi wong sing bijak amarga wanita kuwi sing oleh kesempatan bisa ngelairake anak.


Lagek pisan iku, pas aku dolan nang daerah magelang nemokno pengalaman sing apik'e megilan. Asline pas iku aku nyasar ambek koncoku gara-gara preian sing ora disengojo soale jam pelajaran di ganti sesok'e maneh. Akhire ambek koncoku dolan nang magelang terus nemokno sing jenenge tol kayangan. Panggonan iki apik'e rambloko. Soale nag kono iku aku koyok delok Gunung kembar jejer, sing siji merapi, sing sijine merbabu, sing apik maneh yaiku merapi sing isek ketok miline magma'e abang derewes, terus ono beluk putehe, wah apike megilan iku. Mari ngunu jarene koncoku, wah gak kat biyen wae awak dewek rene, panggonane enak adem , sejuk, ambek wonge yo ramah-ramah.


Mlaku-mlaku nang Lamongan gak lengkap rasane nek gak kulineran ngicipi panganan khase. Nang Lamongan iki aku seneng muter-muter nggolek sego boranan, soto Lamongan, ambek penyetan Lamongan. Ngomong-ngomong soto Lamongan ambek penyetan Lamongan wes dadi panganan sing gelek ditemokno nang kuto-kuot gede sak liyane Lamongan. Nang ndi-ndi wes sak pirang-pirang sing dodolan panganan loro iki. Siji sing arang ditemokno nek gak nang Lamongan yoiku sego boranan. Aku iso nemokno sego iki nang alon-alon ambek nang cepitan-cepitan kuto'e lamongan.  Sing paling tak senengi teko sego iki, yaiku segone diwadahi boran sing gawenane teko anyaman pring. Ambune dadi sedep trus segone gurih enak rasane.  Roto-roto regane yo murah. Aku mangan sego boranan lawuh iwak dadar, sambel, kulupan, tahu karo tempe mek mbayar 10 ewu. Nek tak sawang sego boranan iki akeh sing seneng. Didelok teko sing tuku, wong Lamongan dewe podo akeh sing antri tuku sego boranan. Isuk, awan, sore tetep rame peminate. Nek ono sing seneng iwak laut, iwak banyu tawar barang, wong-wong iso mileh sak karepe dewe. Wes regone murah, mareki, yo gizine akeh. Aku dadi seneng mlaku-mlaku golek panganan sing khas daerahe.


Pempek kui pangan olahan ikan sing akeh disenenge karo wong Indonesia. Iwak sing dienggo kui biasane nganggo iwak tenggeri utowo belida, nanging ono uga sing nganggo iwak gabus. Kesamaan seko 3 iwak kui kabeh duwe daging putih sing alus. Seko olahan kui iso didadike akeh jenis-jenis pempek. Ono pempek adaan sing rasa iwak paling keroso dibandingke sing liyo. Ono pempek lenjer sing duwe bentuk lonjog. Ono pempek kulit sing ning adonane dicampur potongan kulit iwake. Ono kapal selem sing neng jerone ono endoge. Pempek kui biasane dipangan nganggo kuah cuko. Cuko kui rasane perpaduan antara pedes, legi, kecur, karo gurih.


Aku ora begitu seneng konsep wisata sing delik utowo ora akeh wong sing ngerti panggon kui. Wong-wong kerep nyebut kui hidden gems. Soale, panggon sing delik-delik kui kerep duwe akses dalan sing elek. Yen misale neng tengah kota, kui iso mlebu-mlebu gang cilik. Bisa wae dalan kui ora iso diliwati kendaraan opo wae. Yen ono neng deso kui kerep ketemu sing blusuk banget. Panggone adoh seko dalan gede. Akses dalan neng panggone kui elek, akeh watune lan durung diaspal. Artine kanggo iso tekan panggone wae kudu duwe usaha sing luwih. Nangign rung ono sing iso ngejamin yen tempat wisata kui iso sesuai karo eskpektasi.


Idul Fitri dadi dina paling suci kanggo wong Islam. Ing dina iki kabeh wong padha njaluk sepura marang wong liyane lan wiwit saka 0 maneh. Apa sing wis dilakoni ing wektu wingi kudu dingapura. Saka wong tuwa, wong enom, kanti wong sing ora dikenal bakalan salaman lan ngucapake "minal aidzin wal faidzin". Dina Idul Fitri uga dadi dina sing paling dienteni amarga kabeh kaluwarga padha ngelumpuk dadi siji. Kegiatan sing biasane dilakoni pas idul Fitri saliyane anjangsana ing omahe sedulur yaiku masak-masak panganan sing biasane ana ing dina iki kayata opor, lontong gule, rendang, utawa jajan-jajan kaya nastar, sus, lidah kucing, lan liyane kanggo nambah raketing kaluwarga.


Nggunakake HP iki mbutuhake akeh kebijakan kaya jam nganggo lan ketepatan fungsine. HP iki uga ngaruh marang cara asuh anak ning omah. Wong tuwa sing sibuk karo HP lan perhatian karo anake mesti duwe masalah ning komunikasi sing ora bisa dijelasake amarga ora kulina ngobrol lan ngerteni maksud lan kekarepane anake. Akeh wong tuwa sing uga ngewenehi HP marang anak sing durung umure lan ora ngerti kebijakan sing kudune dilakoni. Kamangka jaman saiki, akeh bocah cilik sing rusak morale amarga wektu nganggo HP sing ora kekontrol. Amarga kuwi, sing duwe adhi, anak, utawa ponakan, ayo mulai diawasi wektune pas nanggo HP ben tetep bisa interaksi aktif.


Jaman saiki, wes akeh banget panggon sing buka kursus gawe nari tarian tradisional. Salah sijine iku nang Sanggar. Sanggar tari iku mesti onok nang kota-kota gede, salah sijine Suroboyo. Sanggar tari sing onok nang Suroboyo iku jenenge Sanggar Tari Prastika Surabaya. Nek awakmu pengen mrono, ituti rute iki. Berangkat teko Kebun Binatang Surabaya, jupuk arah barat laut nang jalan Setail terus nang jalan Ciliwung. Tetep mlaku nang jalan Ciliwung sampe jalan Sawunggaling. Mbari ngono belok ngiwo nang jalan Hayam Wuruk dan terus nang arah jalan Gunung Sari. Ituti ae jalane sampe ngelewati jalan Raya Mastrip. Mbari ngono belok nengen nang arah jalan Kebraon V. Mbari ngono melbu nang jalan Kebraon Praja dan Sanggar Tari Prastika Surabaya onok nang kiwo dalan.


Urang kuwi jenise akeh lan kadang wong bingung piye carane ngresiki urang sing bener. Yen gedhe urange sak jenthik, kuwi bisa digoreng utawa diolah sak kulit lan ndase, nanging yen luwih gedhe saka kuwi, kudu diilangi kulit e amarga yen dimasak bisa dadi atos. Kaping pisan, buwak kulit urang saka bagian ngisor ndas nganti tekan buntut. Bar kuwi, gegere urang kuwi dibelek lan diilangi isine. Ndas urang mung cukup diilangi jerohane utawa diilangi mesisan ndase. Nanging sampah urang iki ora mung dibuwak siya-siya amarga kena dadi kaldu, yaiku disangrai lan dialusake utawa digodhok kanthi metu kaldune. Kaldu iki kena dinggo masak macem-macem.


Banjir rob kuwi bencana banjir sing ora kabeh wilayah ana. Banjir rob iki mung ana ning wilyah sing nduweni wilayah pantai. Banjir rob iki disebabake permukaan laut sing dhuwur. Munggahe permukaan laut iki penyebabe yaiku udan sing ora ana mandheke utawa gravitasi saka benda langit kaya bulan kamangka banyu kuwi kaya ketarik ning daratan lan nyebabake banjir. Kanggo ngurangi dampak banjir rob, biyasane pemerintah wis nyediakake jalur evakuasi, utamane nig panggon wisata lan uga nggawe peta rawan bencana. Peta iki nduduhake panggonan sing oleh dibangun dadi omah lan ora ben masyarakat tetep nduwe perumahan sing aman lan ora rawan banjir.


Nek wes bingung kate liburan nang ndi, andelane keluargaku iku nang Sengkaling. Panggon wisata sing siji iki wes dadi langganane keluargaku ket jaman lawas gawe liburan keluarga ben liburan semester. Mbasio Sengkaling iki wes jauh ketinggalan nek dibandingno ambek panggon wisata liyane, tapi onok rasa nyaman ben lungo mrene. Buru parkir mobil tok ae rasane langsung nostalgia dewe soale akeh banget kenangan nang kene. Mbasio wes sering banget mrene, pasti engkok onok ae kejadian sing legendaris dan dadi kenangan gawe keluargaku. Mulai teko kate kelelep pas renang, kate tibo nang kendang singa, sampe rombongan keluargane podo mencar dewe dan kudu diceluki lewat pengumuman wong ilang nang lobi.


Panganan sing paling tak senengi yaiki mie ayam sing emi-ne iku ora kakean tepung karo sing rodok cilik. Mari ngunu mie-ne iku ono sawine karo dudo'e iku rasane gurih koyok ono kaldu pitik'e. Terus bar ngunu dicampure caos, kecap ambek sambel. Tapi ono sing jenenge mie ayam iku sing dicampure karo ceker'e pitik, Lah iku sing aku ora seneng soale bolak-balik njajal mesti cekere ora enak. Terus ono kulite sing kadang durung dilingkepi ambek kadang ono kukune ceker sing isek kari. Mangkane aku nag tuku mie ayam mesti ora atek nganggo ceker, soale yo koyok ngunuku maeng. Bayangno yo, mangan mie ayam terus ono ceker sing kulite durung dilinketi ambek ono kukune lak yo ora mentolo.


Liburan sing nyenengke lan berkesan kui ora mesthi bareng-bareng karo wong akeh. Plesiran dhewekan uga iso duwe pengalaman sing ora kalah menarik karo libarang bareng konco utowo kalurago. Liburan dhewakan kui lebih fleksibel seko segala sisi dadi luwih gampang ngerubah alur perjalanan sing wis dirancang. Nanging risiko plesirikan dhewakan kuwi luwih duwur. Dadi kudu ono sing dicepake sadurunge lunga. Sing kepisan, wong-wong sing cerak karo awak dhewe kudu ngerti neng endi awak dhewe arep lunga. Yen misale, ono opo-opo wong omah iso ngerti goleke seko endi. Sing keloro, ojo berpenampilan sing menarik perhatian. Maksude, ojo nganggo perhiasan utowo klambi sing mencolak lan larang. Klambi lan aksesoris sing dienggo iso dadi pemicu kejahatan sing awak dhewe ora pengenke.


Olahraga tenis lapangan iki kelebu olahraga sing rodok iwu. Kudu gelek gelek sinau yen kepingin pinter olahraga iki. ekeh tata carane olahraga iki. Nomer siji temok no panggon sing tepak gawe dulinan tenis. Kaping loro tuku o piranti sing digawe olahraga tenis iki onok raket onok bal e. Kaping telu cepakno kelambi sing digawe tenis, ora sembarang kelambi sing di nggo olahraga iki onok kelambine dewe. Cepakno sepatuh e sisan. Kaping papat dolek o kanca ben iso digawe mungsu dulinan e. Kaping limo kudu ero bagian e lapangan tenis, kaping enem kudu ngerti carane ngitung bijine tenis. Kaping pitu kudu ngerti nggepuk bal nganggo raket e. Yen wis ero tata carane dulinan iki. awakmu lan kanca mu bakale iso suwe dulinan tenis lapangan iki.


Bagian otot endi ae iku isok ngalami sing jenenge cedera. Otot nang bagian selangkangan ambek njero pupu sing ngalami cedera iku jenenge groin strain. Groin strain dewe iku diakibatno akeh e tekanan nang otot ndek bagian selangkangan. Umume, groin strain iki mergo onok robekan cilik ndek pirang serat otot, tapi sebagian gede jaringan otot e tetep utuh. Groin strain iki isok disebabno mergo lompatan secara tiba-tiba utowo ngubah arah langkah. Penyebab liyane iku isok mergo tibo, ngangkat beban sing abot, ambek ngelakoni jenis latihan ketahanan sing gak ati-ati. Gejala sing dirasakno nek ngalami cedera iki umume muncul nyeri nang pangkal pupu sampe onok rasa koyok letupan utowo kemretek pas cedera terus diituti nyeri sing nemen.


Gudheg yaiku salah sijining panganan saka Yogyakarta. Gudheg iku nduweni werna-werni jinis lan merk. Salah siji gudheg kang wis terkenal lan dadi digoleki yaiku gudheg Yu Djum. Gudheg Yu Djum wis madeg wiwit tahun 1950 lan nganti saiki rasane ora beda amarga cara masake tetep padha. Gudheg Yu Djum iki masio cabange akeh ananging ana sing asli ana sing ora. Gudheg Yu Djum kang asli iku ana tulisane “pusat” uga masake dadi siji ing omaha sline Yu Djum kang manggon ning Jalan Kaliurang. Ananging ngono, ora banjur sing liane iku ora enak. Sing liyane iku iya Gudheg Yu Djum nanging sing dikembangane kulawargane. Masalah rasa janjane bedane ya mung tipis-tipis. Gudheg Yu Djum kang wus nyebar ing sakehe papan Yogyakarta kanggo ngepenakake para wisatawan, dadi ora perlu khawatir yen tuku kudu ning Jalan Kaliurang.


Kathah ingkang njuluki Pulau Papua menika surganipun Indonesia amargi alamipun Papua boten kados kutha utawi panggonan sanes wonten Indonesia. Papua gadhah spesies kewan lan tanduran endemik ingkang kathah. Pemandangan pulau-pulau wonten mriku ugi endah sanget. Panggonan ingkang paling kondhang wonten Papua inggih menika Raja Ampat. Raja Ampat menika asmanipun salah satunggaling kabupaten wonten Papua Barat Daya ingkang kaendahanipun sampun kondhang. Kabupaten Raja Ampat gadhah atusan pulau, nanging namung tigang dasa gangsal ingkang sampun dipanggoni. Kathah ugi pulau ingkang boten wonten asmanipun. Pulau-pulau ingkang paling gedhe inggih punika Misool, Salawati, Waigeo, lan Batanta. Boten namung pemandanganipun ingkang endah, nanging lautipun Raja Ampat ugi kathah biota laut ingkang saged dipunpirsani kanthi snorkeling utawi diving.


Kabeh panganan iku duweh keunggulan karo kekurangan dewe-dewe. Salah sijine yaiku Kopi. Kabeh uwong mesti wes ngerti sing jenenge kopi, tapi ora kabeh uwong ngerti carane sing aman ngombe kopi. Jarene ilmu medis, ngompe kopi iso wae nggarai weteng loro nag wong sing ngombe kopi iku maeng duwe mag, tapi ono sing nyangkal maneh nag kopi iso wae ora marakno weteng loro nag ora dicampur karo gulo. Terus, nag ora dicampur karo gulo manfaate yo luweh gede koyok contone ngelancarno geteh sing kesereten ngalire nang utek. Sak liyane iku yo iso nggarai wong ora ngantuk terus iso luweh fokus karo opo sing dilakoni.


Salah siji olahraga ekstrem sing akeh banget onok nang Indonesia iku banana boat. Banana boat iku sejenis perahu karet tanpa mesin sing bentukane koyok gedhang, makane diarani banana boat. Banana boat iki didarik ambek perahu bermesin nganggo kecepatan sing buanter pol. Dikondo olahraga ekstrem iku soale sing numpak perahu iku onok wektune gawe ngeculno tali sing gawe cekelan dan bakal nyemplung nang tengah laut. Kadangan, onok uwong sing wedi nyemplung sampe cekelane iku ditahan terus. Nah, sing koyok ngono iku bahaya. Ancen seh marakno awakmu bertahan, cuma iku beresiko cedera pergelangan tangan. Soale banan boat iku belok e isok sampe nguepot pol dan iku sing marakno beresiko cedera nek gak dicul.


Hutan bakau kui penting banget kanggo ekosistem pantai. Wit bakau kui iso ngindari pantai seko abrasi. Abrasi kui pengurangan daratan mergo keno ombak. Oyot-oyot bakau kui sing berfungsi ngalangi ombak dadi ekosistem pantai tetep kejogo. Sak liyone mencegah abrasi, hutan bakau kui iso memperkaya keanekaragaman hewani neng kawasan pantai. Iwak-iwak dadi biso urip neng kono. Kewan koyo rajungan utowo bongso kepiting kui biso urip neng ngisor oyot-oyot wit bakau. Alas bakau kui uga iso narik werno-werno jenis manuk. Senadyan akeh manfaate, biaya oprasional hutan bakau kui ora murah. Dadi hutan bakau biasane didadike tempat wisata. Duwit sing diolehke seko pariwisata kui, dadi iso dieenggo kebutahan konservasi alas bakau lan kawasan sekitare.


Kabeh wong islam nang indonesia dianjurno karo ulama utowo kyai kanggo ngadakno acara maulid nabi. Nah tujuane yaiku ben iso marisi sifate kanjeng nabi sing ono papat yaiku sidiq, amanah, fathona, ambek tabligh. Tapih sing luwih pwnting yaiku kanggo ngenalno generasi enom sing bakal nerusno jaran islam iku ngerti Nabi Muhammad ambek sejarah perjuangane beliau nyebarno agama islam. Mangkane anjuran sing dikongkon karu ulama ora asala nganjurno, tapi ono tujuan apik sing bakal iso jogo agama islam nang generasi sak teruse. Mangkane nag ono acara maulid nabi bocah-bocah enom kudune budal ben ngerti sejarahe kanjeng nabi ambek sejarah perjuangane beliau sing ora karuan.


Sak liyane McD Sudirman, ada McD Kaliurang. Yen McD Sudirman dadi senengane mahasiswa nggo nggarap skripsi, McD Kaliurang iki luwih cocok dadi panggon dolan amarga suasana sing rame lan nyenengake. McD Kaliurang iki relatif luwih anyar saka McD Sudirman lan sering banget ana promo kaya ulang tahun, voucher, lan promo-promo liyane. McD Kaliurang iki duwe ruang nggo rapat utawa sinau, tapi ora tau sepi lan ora iso dinggo skripsian amarga rame banget, opo maneh Sabtu bengi. Akeh bocah nom padha ngumpul, dolanan game online utawa rapat proyek kampus. McD iki ana ing ngarep toko es krim Tempo Gelato, yen saka arah UGM, ana ing kiwa dalan Kaliurang.


Rega ndhog asin ning pasar mudhak larang lan rasane kadang ora sepira enak. Saiki mending sinau nggawe ndhog asin dhewe. Carane yaiku siyapno ndhog bebek, menthog, utawa pithik. Ndhog kuwi mau diumbah kanthi resik banjur diangin-anginke kanthi garing. Karo ngenteni garing, siyapo awu gosok utawa bata alus dicampur uyah krosok lan banyu sithik kanthi bentuke kaya ledhok kanggo dikepel-kepelake ning ndhog kae mau. Sakdurunge dikepel, ben rasa asine bisa mlebu ning ndhog, kulit ndhog bisa diamplas sithik nanging aja ketipisen ben ora gampang pecah. Adonan awu mau dikepel-kepelake ning ndhog lan disimpen 3--5 dino. Yen wis rampung disimpen, ndhog kuwi diumbah lan digodhok. Yen pengen luwih gampang, ndhog dilebokake toples isi banyu uyah.


Nag ate mlebu masjid karo guruku mesti dikongkon dongo disek, tapi sak durunge iku kudu ngeresiki awak disek ben ora kenek najis, soale engko nag kenek najis terus digowo nang jero masjid, najise maleh neplek nang masjid, terus masjid maelh kenek nasjid. Dadi wong-wong sing ate nang masjid utow mlebu masjid, kudu mastekno awake iku resik opo ora, ambek ono kotoran utowo endute opo ora sing sekirane iku gowo najis. Nag ora ono lagek iso mlebu masjid, terus ojo lali dongo ben oleh ganjarane mlebu masjid. Mangkane kabeh ulama utowo guru ngaji utowo kyai ngulang ngaji mesti nglangi dongone mlebu masjid soale iku perlu ben oleh ganjarane nag mlebu masjid ambek moco dongo iku.


Bulan Februari 2020, kabeh wong podo kaget mergo onone pandemi covid-19. Wong-wong podo bingung mergone dheweke ora iso ngelakoke aktifitas koyo biasane. Kantor lan sekolah podo tutup lan ora ono panggon mangan utowo hiburan sing buka. Kepeksone, wong-wong podo meneng neng omah. Akeh perusahan hiburan kui sing ngewehi produke gratisan pas wayah angel kui, termasuk NFL. Liga bal Amerika iki nayangke pertandingan-pertandingane seko musim-musim sak durunge neng Youtube. Kui kesempatan banget kanggo aku, aku durung tau delok pertandingan bal-balan Amerika seko awal tekan akhir. Pas kui, aku nyempetke nonton final NFL, Patriot mungsuh Falcon. Kui pertandingan seru banget. Sing seko awale Falcon unggul adoh seko Patriot neng babak-bakak akhir Patriot iso nyamake skore. Pertandingan kui dimenangke Patriot sak wise perpanjangan wektu.


Aku isih eling banget pas aku umurku 12 taun aku pengen banget dadi koki utowo mergo masak. Mergo aku biyen seneng nonton acara Master Chef Indonesia neg RCTI. Tahun 2011 kui, perlombaan kanggo koki amatir utowo koki omahan kui tayang kanggo sing pertama kali ini. Acara kui tayang rong dino sak ben minggu, dino Sebtu lan dino Minggu. Aku ora tau keliwatan mantengi acara masak-masakn kui. Acara kui marai aku semangat neng pawon lan acara kui marake aku dadi wani jajal masak. Mergo acara kui, aku uga dadi seneng ngerasake panganan sing ora tau tak icipi. Aku dadi seneng karo panganan khas neng macem-macem daerah.


Bal takraw iku ancene seje ambek liyane soale betuke ae wes bedo, bentuke iku ono bolong-bolonge ambek ora ono angine soale ancene ora ono aing gawe nampung angine maeng. Nah bal takraw iku abote yo seje-seje karek sing gawe maeng wong lanang opo wong wedok. Nag wong lanang iku abote sekitar 170-180 gram, terus kanggo wong wedok iku 150-160 gram. Terus sak liyane abote, gedene barang yo seje soale sing gawe ae seje, nag sing digawe wong lanang iku gedene 41-43 cm, terus nag sing digawe wong wedok iku biasane 42 sampek 43 cm. Sak liyane iku, bal iku maeng gawene iku dianyam  nag jumlah nayamane maeng sekitar songo sampe suwelas anyaman terus bolongane maeng sekitar rolas.


Yogyakarta tau ngalami lindu sing gedhe banget taun 2006. Akeh omah-omah lan gedung-gedung sing rusak. Wong sing sedo mergo lindu kui uga ora sitik. Nanging pas kui, aku durung pindah neng kota pendidikan kui. Pas aku wis pindah neng taun 2008, aku mulai ngerasake lindu kanggo pertama kaline. Senadyan, ora segede taun 2006, nanging mergo lagi pisanan ngerasake, aku dadi kaget campur wedi. Aku durung ngerti opo sing biasane wong-wong lakoke lagi ono lindu. Aku ngerti mung delik neng ngisor mejo utowo kasur. Ku sing tak lakoke. Pas keroso goyang, aku langsung mlayu neng ngisor mejo karo bengok-bengok. Pas wis mandeg lindune, aku lagi sadar yen wong sing neng omah ora ono sing nyelametke diri blas. Dheweke podo meneng neng tempate. Aku dadi ngeroso isin mergo ngelakoke kui dhewe.


Tari kecak yoiku kesenian tari sing asale teko Bali. Tari kecak iki diperagakno karo puluhan penari lanang sing lungguh baris lan mbunder karo lagu tertentu , biasane ngomong “ cak, cak, cak,cak” sarta ngangkat lengan tangane. Kelambine penarie nggae gambar kotak-kotak koyo gambar catur lan di deleh ing awak. Biasane tokoh ceritane ono sing dadi Rama, Shinta, Rahwana lan Hanoman. Jumlah penarine biasane sampe 50 wong lanang. Ning tarian kecak iki akeh barang barang sing digawe diantarane , geni, kembang kamboja, gelang kerincing, selendang ireng putih, topeng lan sesajen. Tari kecak iki termasuk tradisi warga bali gawe tolak balak sing diselipno ning jerone ceritane Ramayana.


Ladingmu wes mulai angel digawe ngetok bahan panganan? Tandane wes kudu diasah maneh. Lading sing wes suwe dinggo biasane tambah suwe tambah tumpul dan ancen kudu diasah cek isok tajem maneh dan enak digawe ngetok. Yaopo carane ngasah lading nek gak nguwe rautan utowo batu asahe? Gampang, ngasah lading gak perlu nganggo alat-alat iku mau. Bahkan nganggo piring ae awakmu isok ngasah  lading sampe tajem maneh. Yaopo carane? Pertama siapno lading sing kate mbok asah karo piring. Pas nyekel piring, hadepno kuwalik, dadi bagian ngisore piring sing ning duwur. Terus gesekno pisau pinggiran bagian ngisor piring. Gesek terus sampe ladingmu dadi tajem maneh.


Bakwan kui salah siji gorengan sing tak senengi. Nek arep tuku gampang ketemune, akeh bakul sing ngedol. Yen arep gawe dhewe yo gampang. Coro paling gampang kui nganggo tepung instan sing wis iso dituku neng warung utowo mini market. Gari campur tepung karo banyu sesuai selera lan campur isiane. Banjur digoreng. Nanging, yen Sampeyan arep gawe dhewe seko awal, ora angel-angel banget. Sing kepisan potong disik sayuran sing bakal dadi isenan bakwan, biasane aku nganggo kol lan wortel sing dipotong dowo koyo lidi.  Neng wadah sing kepisah, campur tepung terigu lan uyah, ulekan bawang putih, mrico, lan penyedap. Bar kui ditambahi banyu tekan kekentalane pas. Bar kui goreng adonan bakwan neng minyak panas tekan wernone dadi coklat kekuningan. Tiriske. Bakwan goreng wis iso disajike.


Salah siji olahraga banyu sing paling terkenal iku renang. Onok akeh pengertian renang menurut e para ahli. Menurute Muhajir (@004:166), renang iku olahraga sing nyehatno, soale hampir kabeh otot nang awak iku obah kabeh dadi seluruh otot isok berkembang dengan pesat terus kekuatan perenang mau isok tambah meningkat. Renang iku isok dilakoni nganggo alat utowo gak atek alat. Alat sing dinggo nek renang iku pelampung. Renang iku isok dilakoni ambek kabeh uwong teko kabeh kalangan umur. Ket arek cilik, ibu hamil, sampe lansia. Renang iki wes dadi olahraga sing terkenal pol. Bahkan renang iki dadi cabang olahraga sing dilombakno nang tingkat nasional sampe internasional. Salah siji manfaat renang sing paling terkenal iku isok tambah duwur awak.


Air conditioner utawa AC kuwi dadi salah siji barang elektronik sing rawan rusak yen ora diopeni amarga nyalurake udara saka njero menjaba lan uga nyaring udara sing mlebu. AC iki fungsine paling maksimal yen freon sing ana ning jerone kuwi normal lan uga ora ana gangguan. Kamangka, tukang AC iki wis dilatih khusus kanggo ndandani babagan iki. Sak liyane kandungan freon, sing kudu dicek yaiku tegangan listrik lan uga kebocoran sing ana ning AC lan saluran selang AC sing kudune bisa disalurake marang njaba. Kamangka, yen arep tuku AC, kanca-kanca iki kudu nggawe pertimbangan sing mantep lan ngitung risiko sing ana amarga AC kuwi rada angel perawatane.


Jaman saiki, wong-wong iku gelem e sitik-sitik kudu update status. Sing paling akeh dinggo iku atek Instastory. Mergo iku, akeh pol uwong sing nggolek hp sing kamerane apik. Cuma kadangan, hp sing kamerane apik roto-roto podo larang. Tapi onok hp sing kualitas kamerane apik dan regane murah pol, yaiku Vivo. Kualitas kamerane Vivo iki gak usah diragukno maneh. Soale mereka buru ae kerjasama karo produsen optik asal Jerman sing terkenal pol alias ZEISS. Mergo iku, kualitas lensa kamera sing dinggo dadi luwe berkualitas sisan. Mbasio ngono, rego hp ne iku sek luwe murah timbang hp sing nduwe kualitas kamera sing podo. Dadi gawe awakmu sing nggolek hp murah tapi nduwe kamera sing apik, pilih ae Vivo.


Nang masjid kota sing aku wingi melok sembayang jumatan iku bahas pengaruhne teknologi nang perilakune bocah saiki. Nah nang kunu maeng sing khotbah nyudohno nag teknologi iku asline apik kanggo perkembangan jaman. Tapi saiki akeh bocah enom sing kesasar polahe teknologi iki. Lah sala sijine yaiku sampek akeh kedaden zino barang polahe kenalan nang media sosial sing ono nang teknologi iku maeng, terus korbane yo wes sak pirang-pirang, lah tujuan khotbah iku maeng ancene gawe generasi mudah ben ati-ati gunakno media sosial sing nag teknologi modern saiki soale iso dadekno perkoso sing ora bakal kepikiran. Mboh iku elek utowo apik.


Pembangunan Gembira Loka iki miturut warga Jogja ya rada lambat. Koleksi satwa sing ning jero Gembira Loka uga kurang berkembang lan yen ana siji sing mati, angel golek gantine. Kandhang-kandhang sing kudune bisa diisi satwa malah dijarke kosong lan dikebaki banyu. Perawatane kandhang sing kaya ngene marai penyakit kaya DBD lan uga ngaruh gawe kesehatan satwa liyane. Gembira Loka bagian ngarep pancen wis rapi lan wis dibangun, nanging bagian pojok kandhang ana sing wis kudu diganti kaya wesi-wesi, watu kanggo dekorasi kandang, panggon turu satwa lan sapanunggale akeh sing kudu dirumat. Nanging kepiye wae Gembira Loka iki wis dadi kebanggaane Jogja.


Pas dolan nag salah sijine mall sing ono nag kota Gudek, aku delok salah sijine toko sing adol kamera. Sing dipajang nang kono iku pirang-pirang kamera, ono sing DSLR, Kamera Digital, ambek liyan-liyane. Terus regane yo macem-macem karek nari duwete sing tuku. Regane iku maeng ono sing larang ono sing morah karen jenis ambek merek kameran maeng. Sak liyane iku yo karek pixele kamera yo mengaruhi regane kamera iku maeng. Nag tambah gede pixele yo mesti tambah larang. Terus, mari ngunu yo ono sing garai regane larang maneh youiku fitur sing dilebokno nang kamera iku maeng nag fiture iku maeng akeh ambek apik mesti ae garai regane larang.


Rabu abu yaiku dina besar ning agama Kristen Protestan uga agama Katolik. Rabu abu iki dina kanggo mengeti dina duka sak durunge paskah, pertobatan, lan sarana kanggo mbangkitake rasa semeleh sak durunge kebangkitane Gusti Yesus. Rabu Abu iki dilakoni ning dina Rabu 40 dina sak durunge paskah tanpa ngitung dina minggu. Abu sing dinggo prosesi perabuan ning bathuk yaiku awu saka godhong palem sing diobong pas Minggu Palma sak durunge. Ning prosesi iku, pandita ngewenehi simbol salib ning bathuk karo ngucapake pitutur pertobatan lan ngongkon iman marang injil. Akeh wong Katolik sing nganggep yen dia iki suci, dadi wong umur 18 kanthi 59 ya ake sing padha poso.


Jus pelem ambek alpokat iku sing paling tak senengi, sak liyane iso nyehatno yo iso nyegerno. Masio aku ora gelek ngombe Jus loro iku, tapi aku kadang-kadang nyempetno golek jus loro iku, nag gak ono jus pelem yo alpokat. Nag jarene bocah-bocah jus pelem iso gawe tombo sariawan, tapi nag jareku sing penting seger terus regane yo morah. Tapi sing garai aku ora seneng yo iku nag jus pelem iku dicampuri karo coklat, soale wetengku gelek loro. Mangkane aku ora seneng nag ngombe jus sing dicampure karo coklat. Palang jus pelem biasa utowo jus biasa wae sing dicampuri ambek susu putih utowo gulo sak cukupe ben rasane ora maleh nemen.


Jajan sing paling enak nag jareku yo onde-onde sing isene kacang ijo, mari ngunu diwei wijen. Iku nag onde-onde-ne cilik-cilik tambah enak soale langsung diceplus. Tapi nag onde-onde iku maeng iku gede-gede yo ora enak. Terus kadang yo ono onde-onde iku sing isine parutan klopo tambah ora enak blas. Mangkane aku saiki nag ono sing dodol onde-onde mesti takok sing dodol disek iku isine opo? klopo opo kacang ijo. Nag isine klopo jelas tak tinggal mireh, ora sido tuku soale aku ora seneng sing isine klopo. Terus kadang ono sing ora dike'i wijen. Iku sing garai aku ora seneng blas, terus tambah ono isine klopo terus ora ono wijene, tambah emoh. Soale jariku iku ora enak blas.


Sakliyane kui metode pembayaran sing biasa, ono coro liyo kanggo awak dhewe bayar barang sing arep dituku. Cara sing dimksud kui COD lan bayar mengko. Metode COD iki rame pas disik pandemi, awal 2020 tekan 2021. Nek nganggo metode iki, awak dhewe ora usah bayar disikan ben barange iso dikirim. Awak dhewe iso bayar bar awak dhewe nyekel barang seko kurir sing ngeterke. Sing keloro kui metode bayar mengko. Metode iki sebenere jeneng liyo seko kredit. Carane podo persisis. Pas awak dhewe arep tuku nganggo metode iki, awak dhewe dikon milih arep ngelunasine kapan, iso telung sasi, enem sasi, setaun. Pokokmen werno-werno tergantung seko sing nyepake jasane.


Ning acarane harlah nahdlatul ulama wingi wakeh wong islam saka ngendi-ngendi daerah sak indonesia teko ning sidoarjo. ning kono ruame bis bis parkir ning dalan. dalan dalan e sidoarjo podo ditutup kabeh amarga onok presiden sing teko ning acara iki. ora mung wong islam wae sing repot ning acara iki nanging saka wong kristen panggon sembayang e onok sing nyepakno panganan panggon turu lan lian liane. akeh sekolah sekolah sing digawe panggon turue wong harlah iki. wong wong podo ngelumpuk ning gor sidoarjo. wong-wong podo nggawe kelambi putih onok sing nggawe kelambi ijo. ning jobo lan ning jerone stadion e kebek wong rame desek an . ning jobone dalan akeh wong dodol panganan. sing ora keduman panggon ning jobo podo mbeber keloso lungguh ndisor lesehan bareng-bareng.


Saiki wes jam songo bengi, tapi aku buru ae mari nggarap kerjaanku. Berhubung aku WFH, dadi lemburan maleh gak kenal waktu. Mergo wes pegel, aku langsung ngresikno wajahku terus siap-siap kate turu soale sesok isuk wes mulai kerjo maneh. Buru ae ngleset, adekku moro melbu kamarku dan njaluk dikancani nonton bal balan. Aku sing wes puegel langsung nolak ajakane adekku. Tapi adekku sek tetep mekso ae. Sampe tanganku didarik ngono ae. Akhire aku pasrah terus njar njarno adekku nyeret aku nang ruang tengah. Pas wes lunggo nang sofa, aku langsung ndelok TV terus eroh nek bengi iki wayahe Chelsea lawan MU. Aku mek kuat nontok dilut tok, terus gak suwe aku keturon.


Taman Safari Prigen kuwi salah sijine taman safari ning Indonesia sing nyediakake panggon khusus lan wahana sing alami kanggo satwa ben urip kaya ning habitate. Safari Prigen iki uga njaga keamanan lan kenyamanan pengunjung liwat pelayanan sing profesional lan ngewenehi informasi-informasi sing dibutuhake. Taman Safari Prigen iki uga cocok kanggo keluwarga sing duwe anak cilik kanggo ngenal satwa sak durunge kenalan ning bangku sekolah. Taman safari iki uga ngewenahi pengalaman lan interaksi sing luwih cedhak karo para satwa. Kamangka kuwi, Taman Safari Prigen iki wajib ditekani yen lagi liburan. Kanca-kanca uga bisa langsung takon carane pesen tiket lan regane. Ayo padha ning Taman Safari Prigen!


Awak dhewe ora entuk nganggep sepele stress. Stress kui iso gawe awak dhewe ora sehat. Stress sing cilik yen awak dhewe ora ngelakoke opo-opo supoyo kui marai makin suwe stres makin gede. Makin gede neng kene maksude stresse kui dadi luwih angel kanggo diobati. Yen wis koyo ngono, ora mung pikirane dhewe sing ora sehat nanging awake dhewe melu lara. Seko kondisi sing koyo ngono, awak dhewe ora mung stress nanging awak dhewe wis iso disebut depresi. Wong sing depresi kui luwih angel diobati meneh. Depresi luwih butuhke pitulungan karo profesional lan wong-wong sing liyane. Depresi luwih angel meneh kanggo diobati dhewe.


Saban isuk, ibuku lungo ning pasar nggo tuku bahan masakan. Dino iki, Ibu tuku daging sapi karo bumbu-bumbu. Ana santen, bawang, lombok, gula abang, lan akeh bumbu liyane. Ibu arep masak rendang. Rendang iki masakan saka Minang, nanging biyasane ibu duwe tambahan bahan-bahan dewe sing bisa ndadekake rendang sing dimasak ibuku duwe rasa sing bedha saka rendang sing biasa didol ning warung Minang. Rendang sing dimasak ibuku luwih legi rasane amarga aku lan adhiku ora sepira seneng pedes. Ibu uga sering masak rendang pas wayah riyaya. Rendang iki awet lan ora gampang mambu yen masake bener. Nanging, kepiye wae, rendange ibuku pancen sing paling enak.


Upacara keagamaan iku dilakoni ambek uwong nang seluruh dunia sing meluk agama tertentu. Salah sijine iku prosesi nguliti sirane menungso. Teko jenenge ae wes jelas nek iki salah siji upacara keagamaan sing ekstrem dan brutal pol. Upacara iki dilakoni karo wong-wong asli Amerika, terutama suku Apache. Upacara iki dilakoni pas mereka menang ngelawan musuh mereka. Musuh iku mau bakal diseret nang tanah sambil dilok-lokno, mbari ngono sirane bakal dikuliti. Mbarine entok kulit sira iku mau, dikekno nang wong wedok. Kulit sira iku kadang digawe tisu wajah gawe rondo-rondo sing lagi sedih. Nek didelok teko proses e ae, wes gak isok dipungkiri maneh nek iki iku dadi salah siji upacara keagamaan sing paling brutal.


Kantor Shopee dadi salah siji kantor panutan sing ana ning Indonesia amarga modhel lan atmosfer sing cocok kanggo bocah enom. Senajan jenis usaha rintisan lan dadi salah siji cabang, kantor Shopee iki nerapake prinsip kerja sing padha kaya kantor ning manca negara kaya jam kerja sing tertib nanging ora marai pegawene stres. Ning kantor disediakake kantin sing gedhe, panggon kerja sing fleksibel, lan uga hiburan-hiburan sing bisa dilakoni yen jadwal kerja kosong. Ora kaya BUMN, kantor Shopee iki ora ngewajibake pegawene nganggo seragam lan sepatu formal ben luwih nyaman lan uga luwih semangat ning panggon kerja. Shopee uga nyediakake panggon jajanan sing bisa dicemili.


Jamu ing jaman saiki wis ora bisa kaanggep ombenan kang lumrah. Ya pancen ing jaman biyen ombenan iki mijil ana ing satengahing masyarakat. Awit khasiate kang nyata, jamu ing jaman saiki wis wiwit akeh diprodhuksi dening industri rumah tangga apadene pabrik. Tuladhane PT Sidomuncul, papan iki lumaku ana industri minuman herbal modern kang mula bukane uga oleh inspirasi saka jamu. Tuladha liyane, yen awake dhewe dolan ana Desa Wisata Kiringan ana Bantul Ngayogyakarta, wisatawan bisa oleh pengalaman gawe lan ngracik jamu banjur digawa dadi oleh-oleh khas. Utawa maneh, ana ing Hotel Ambarukmo Plaza Yogyakarta, jamu uga dicawisake minangka unjukan welcome drink utawa nalika sarapan ana restoran. Bab-bab mau nyata nuduhake yen jamu ing jaman saiki wis mundhak level kepara wis go international saengga jamu wis dudu ombenan lumrah ana masyarakat.


Pecalang yaiku penjaga utawa polisi adat sing ana ning Bali. Tugase pecalang iki sing paling utama yaiku njaga lingkungan ben tetep kondusif, utamane yen umat Hindu mengeti acara keagamaan utawa acara adat. Pecalang ning bahasa Bali, yaiku "calang" utawa mripat sing awas. Kamangka sing dipilih dadi pecalang kuwi yaiku wong sing siap lan mlebu ning kabeh persyaratan. Pecalang utawa polisi adat uga melu mbantu polisi wilayan utawa satpol PP sing lagi tugas amarga pecalang iki penggaweyan sosial sing uga kudu nertibake lingkungan, misal kaya nertibake wisatawan lokal utawa manca negara sing keliling pas wayah nyepi, sing kudune babagan iki aturan adat tetep dituruti.


Hotel sing paling terkenal ning Malang salah sawijine ya Hotel Tugu. Hotel iki kalebu hotel kang lawas amarga hotel iki duwe sejarah kanggo pembangunane Kutha Malang. Hotel iki ana ning cedhake balai kota amarga biyen kanggone hotel iki ya njamu tamu-tamu pemerintahan. Saka njaba, hotel tugu iki katon singup amarga akeh tanduran sing nutupi. Yen wis mlebu, hotel iki bakale bedha. Hotel Tugu iki duwe dekorasi campuran Jawa, Bali, lan Tionghoa amarga wong kang nduweni hotel iki keturunan Tionghoa sing wis turun temurun. Hotel Tugu iki fasilitase lengkap lan duwe restoran sing panganan lan ombenane enak. Masio miturut caritaning masyarakat hotel iki medeni, nanging ora ninggalake pelayanan sing profesional.


Masjidil Haram iku siji masjid nang kota Mekkah. Masjid iki dipandang dadi panggon paling suci gawe umat Islam. Masjid iki dibangun ngelilingi Ka’bah sing dadi arah kiblat gawe umat Islam nang seluruh dunyo. Masjid iki dadi Masjid sing paling gede sak dunyo. Ombone iki sampe 356.800 m persegi dan isok nampung uwong sampe 820.000 jamaah pas musim haji dan isok bertambah maneh dadi rong juta jamaah pas sholat Ied. Masjid iki sisan dadi tujuan utama pas ibadah haji. Dadi kepentingan Masjid iki bener-bener diperhitungno nang agama Islam. Selain dadi kiblat, Masjid iki dadi panggon gawe jamaah haji gawe ngelakoni pirang rukun haji, yaiku tawaf karo sa’i.


The School for Good and Evil iku film Netflix sing rilis tahun 2022. Film iki iku adaptasi teko novel sing terkenal dengan judul sing podo. Film iki nduwe genre fantasi terus disutradarai ambek Paul Feig. Aktor ambek aktris ndek film iki yaiku Sophia Anne Caruso, Sofia Wylie, Jamie Flatters, Kit Young, Charlize Theron, ambek Kerry Washington. Film iki critone berawl teko desas desus nek ben 4 tahun pisan, bakal onok rong arek sing diculik teko desa Gavaldon nang sekolah kebaikan ambek sekolah kejahatan. Tahun iki, sing diculik iku Sophie ambek Agatha. Tapi pas pembagian sekolah, terjadi kesalahan. Sophie sing ayu dan tampilane koyok putri ditempatno nang sekolah kejahatan. Tapi Agatha sing gak tau adhus dan koyok penyihir malah melbu nang sekolah kebaikan. Teko kono petualangan Sophie ambek Agatha dimulai. Film iki durasine 2 jam 30 menit.


Dina kamis wingi pancen nyenengake amarga akeh wong sing melu nonton wayang ning cedhak kampusku. Maune aku mung arep liwat menyang parkiran njupuk sepeda. Nanging aku malah katut nonton amarga katone rame lan lakone uga apik. Aku ketemu karo Anto lan banjur melu nonton wayang. Jebul Anto kuwi kaping sepisan iki nonton wayang amarga dekne kerasa stres ngurusi babagan kuliah. Anto pengen nonton wayang tanpa ngejak kanca nanging malah dadine ngelamun. Banjur bocah kuwi tak kancani lan malah dadi seneng. Sisan aku uga nggolek hiburan ben pikiran bisa dadi luwih adhem amarga sedina wis kebak jadwal kuliah lan uga praktik ning kampus.


Perijinan gereja ning Indonesia iki san saya angel, apa maneh ning wilayah Cilegon, Jawa Barat. Ning wilayah iki, jumlah gereja sithik lan jemaat sing arep sembahyang kudu lunga marang kutha liyane ben oleh gereja. Akeh wong kang ngomong yen iki wis bener amarga Cilegon kuwi mayoritas muslim. Nanging ya ana sing ngomong yen iki terlalu radikal, apa maneh wong Indonesia iki ora mung muslim. Yen ana wong kang pengen mbangun gereja, ijine mesti angel lan uga meksa kudu pindah panggon yen ora dikeroyok karo oknum radikal. Kamangka kuwi, Jawa Barat saiki dadi salah siji provinsi sing duwe angka intoleran sing dhuwur ning Indonesia.


Promosi utawa pemasaran kuwi dadi salah siji bagian sing paling penting sing ana ning bisnis. Untung lan rugine usaha iki tergantung karo pemasaran sing apik utawa elek. Pemasaran sing apik iki bisa ngumpulake akeh pelangan lan narik wong sing pengen nandur saham ning usaha kuwi. Pemasaran iki dadi rupa lan barisan paling ngarep ning kabeh bisnis amarga tanpa promosi sing apik, perusahaan iki bakal kurang pelanggan, ilang banjur tutup lan kelangan pelanggan. Saingan bisnis bakal manfaatke kedadian iki ben usaha ora ngadek liwat promosi sing luwih apik lan uga bisa niru bisnis ning bentuk sing luwih ana perkembangan saka bisnis sing kurang promosi kuwi mau.


Duwe tangga ning kampung kuwi pancen kadhang kaya oleh jodho. Ana sing pas lan uga nyenengake, nanging uga ana tangga sing gampang sengit amarga dadi wong sing gampang meri marang hasil sing diolehi karo wong liya. Tangga kaya iki biyasane omongane pait lan uga ngelarani ati. Wong kaya iki akeh banget ditemoni ning desa amarga ning desa iki interaksine luwih akeh lan sering ketemu. Urusan-urusan sing diurusi iki kadang yaiku urusan pribadi lan ora bisa misahake karo urusan publik. Kamangka, yen ketemu penduduk kaya iki yaiku ora usah direken amarga bisa marai lara ati. Awak dhewe uga ora oleh dadi menungsa sing gampang ngomongake eleke wong liya.


Salah sijine iwak sing ngandung omega 3 sing akeh lan ana manfaate kanggo awak lan nutrisi otak kuwi iwak kerapu. Iwak iki kalebu ing golongan iwak laut. Iwak kerapu iki regane murah lan rasane gurih masio akeh banget ri utawa balunge. Iwak kerapu kerep dimasak dadi iwak bakar utawa kuah amarga daginge sing lembut. Rasane enak lan ora kalah karo iwak-iwak impor. Kerapu iki ya tahan ning musim apa wae, dadi gampang ditemokake. Wong Indonesia akeh sing kudu kenal karo iwak iki amarga peluange gedhe kanggo ningkatake taraf ekonomi. UMKM kudu digalakke amarga iwak iki bisa diolah dadi krupuk, abon, utawa panganan-panganan liyane lan diekspor nang manca negara.


Mancing kuwi dadi salah sijine hobi sing nyenengake gawe bapak-bapak. Hobi iki biyasane dilakoni ning kali utawa pemancingan. Sakjane hobi iki tujuane ora mung golek iwak, nanging ya bisa ngelatih konsentrasi. Piranti sing digawa biyasane ya pancingan, umpan, lan ember. Kadang ya butuh nggawa bubu utawa seser kanggo njaring iwak. Yen mancing ning alam, hobi iki butuh panggon sing tenang lan ora akeh wong. Iwak sing dipancing uga ora bisa dibedhek. Nanging ning pemancingan, ya manut karo situasi ning pemancingane lan bisa milih arep nggawa iwak apa. Kadang, ning pemancingan uga nyediakake jasa masakake iwak. Kamangka, hobi iki ora mung kanggo nyenengake awake dhewe nanging ya nyenengake keluwarga.


Drone iku salah siji teknologi sing biasane digawe njupuk objek foto utowo video teko jarak sing mustahil dilakoni ambek kamera biasa. Contohe ngerekam teko ketinggian sak kilometer teko tanah. Nek kate nganggo drone iku onok tata carane dewe. Siji, siapno drone e. Loro, pahami terus taati peraturan sing ditetapno. Maksute ngono ngerekam drone iku gak oleh nang area terlarang sing wes disepakati nang Indonesia. Telu, pilih panggon sing jembar, contohe pantai utowo lapangan sekolah. Papat, nyalakno drone terus operasikno remote control e. Limo, aktifno fitur return-to-home. Iki tujuane cek drone isok luwe stabil. Utowo nek misal batere ne wes kate entek, bakal otomatis balik nang GPS sing wes ditentukno. Terakhir, garek terbangno deh.


Ning sekolah, olahraga badminton dadi olahraga sing paling disenengi bocah-bocah. Saliyane olahraga iki enteng, badminton uga seru banget. Sapa wae sing wis bisa main badminton bakalan ketagihan kanggo main terus. Piranti sing dibutuhake uga mung raket lan kok. Ora perlu ana ing lapangan khusus, kadang bocah-bocah malah badminton ana ing kelas. Badminton uga wis dadi olahraga sing bisa dilombakake. Akeh banget kejuaraan badminton antar sekolah nganti antar nagari. Masio olahraga iki gampang dilakokake, ning ora oleh disepelekake. Kudu pemanasan dhisik, kudu latian terus, lan kudu ndelok musuh. Olahraga iki wis dadi olahraga singdigoleki lan dimainake karo kabeh wong ning nagari iki.


Nag usaha utowo dodolan iku maeng wes kadung ngalami rugi, iku ono pirang-pirang cara ben ora tambah nemen oleh rugi sing akhire dadekno bangkrut. Nah contone cara iku maeng asline yo wes umum dilakoni wong sing duwe usaha yoiku ngitung maneh biaya produksi utowo bahan sing ate digawe produk sing ancene ate didol. Terus ojo sampek ngregani barang iku ngawur sing penting oleh bati, tapi kudu diitung masio iku sak repes. Terus ojo lali ngelongi produksi barang sing ancene ora akeh minate soale kanggo ngelongi biaya produksi, soale sing jenenge barang ambek produksi barang kan mesti butohno biaya sing ora sak itik. Dadi iku maeng carane nag apan rugi.


Turu ing hotel kanggo pirang-pirang wong wis dadi babagan sing lumrah. Nanging beda kanggo kaluwargane Pak Bandi. Turu ing hotel dadi pengalaman pertama kanggo Pak Bandi lan anak-anake. Minggu wingi, Pak Bandi dijak karo mantune yaiku Mbak Mila kanggo preian ana ing Bandung. Ora mung dolan, Pak Bandi lan anak-anake uga dijak kanggo turu ing hotel sing apik banget. Sarapan oleh teka hotel, nalika rada awan sithik uga bisa renang ana ing kolam renang hotel, turune ana ing kasur sing empuk banget lan kamar sing adhem amarga ana ACne. Pak Bandi turu hotel 3 dina 2 wengi lan banjur mulih ana ing omah.


Panganan sing ora tak senengi yaiku seblak. Jareku, seblak kuwi kaya capjay tapi kurang cocok karo seleraku. Aku ora seneng ciri khas seblak yaiku krupuk mentah sing dibanjur banyu panas kanthi empuk utawa digodhok. Ana krupuk sing isa diproses kaya iki, ana sing ora. Ing daerahku, durung ana seblak sing enak lan cocok ning ilatku amarga durung ana sing isa ngolah krupuke utawa bakul seblak salah milih krupuk sing digawe seblak kuwi mau. Tinimbang seblak, saiki aku luwih seneng capjay utawa tomyam amarga isiane luwih akeh bakso utawa sayure. Yen pengen ya krupuke mau diganti karo mie, sosis, utawa makaroni.


Kitab Tripitaka yaiku kitab naskah kuno sing isine tuntunan kanggo umat Budha. Tripitaka iki asale saka basa sanskerta, yaiku "tri" sing maknane telu lan "pitaka" sing artine keranjang. Dadi, sejatine tripitaka iki artine telung keranjang. Tripitaka sing asli iki ditulis ning lontar. Tripitaka iki ana 3 himpunan ajaran, yaiku vinaya, sutta, lan abdidharma. Ning manika warna aliran budhis iki bisa duwe versi tripitaka sing bedha-bedha. Kanon Pali, Kanon Buddhis Tiongkok, lan Kanon Buddhis Tibet iki versi tripitaka sing paling penting ning ajaran budha ning kabeh negara. Tripitaka iki isine macem-macem, yaiku peraturan kanggo para bhiksu, khotbah budha, lan ilmu filsafat agama budha.


Dino iki, bapakku ngide gawe ngajaki anak-anake nang Kusuma Agrowisata. Panggon iku onok nang kota Batu, Jawa Timur. Isuk-isuk, awak dewe berangkat langsung njujuk Kusuma Agrowisata. Tutuk kono, aku ambek-adek-adekku langsung melek pas ndelok perkebunan sing ombo banget. Rasane wes suwe gak ndelok sing ijo-ijo, dadi rasane seger ngono. Nang kono, bapakku ngajaki gawe manen buah. Buah sing isok dipanen nang kono onok apel, jeruk, pelem, ambek stroberi. Aku ambek adek-adekku seneng banget isok manen buah sampe sak puase. Mbari metiki buah, baru ditimbang terus dibayar. Buah-buah sing mau dipetik wes isok dipangan langsung. Ancen mangan buah metik dewe iku rasane jauh luwe nikmat timbang tuku langsung nang toko buah. Dadi gawe awakmu sing penasaran, ayo cobaen panen buah nang Kusuma Agrowisata.


Wit pring saged diolah dados maneka barang  migunani kados klasa, gedheg, caping, cething, lan sanesipun. Jaman biyen, kendaraan ugi saged didamel saking batang pring. Pinten-pinten batang pring ingkang didadosaken setunggal  ngangge tali saged dados rakit kangge nyebrang kali, ngangkut barang saking alas, utawi mancing iwak. Rakit menika jinis kapal ingkang boten gadhah lambung, nanging saged dicaosi tiang utawi atep. Rakit ingkang gadhah tiang lan atep biasanipun dipanggihi wonten laut kangge panggonanipun penambak iwak. Sakmenika rakit saged didamel saking pralon, ponton, drum utawi barang sanesipun ingkang kiat ngapung wonten toya. Rakit sakmenika dados bagian saking panggonan panggonan wisata ingkang konsepipun pemancingan utawi alam.


Manfaate olahraga iku ancene orakaruan akehe salah sijine yoiku kanggo normalno kadar kolesterol sing ono nang jero awak. Nah kolesterol iku asline apik janji ora kakean. Terus opo se sing jenegen kolesterol iki? Kolesterol yaiku lemak sing ancene diporoduksi karo awake dewek ambek teko panganan sing teko hewan. Tapi nag kakean kolesterol bakal dadekno pirang-pirang penyakit koyok ginjal, diabetes, lupus, ambek liyan-liyane. Mangkane nag jaman moderen iki akeh wong sing ngelakoni olahraga polahe akeh wong sing kenek kolerterol tinggi terus dadekno penyakit sing ora karoan. Dadi kanggo normalno kolesterol maeng akeh wong sing gunakno cara alami yaiku karo olahraga ben iso ngontrol iku maeng.


Gendang iki salah siji alat musik sing termasuk nang instrumene gamelan sing fungsine gawe ngatur irama. Cara munikno alat musik sing siji iki yaiku digebuk nganggo tangan, gak atek alat bantu liyane. Gendang iki roto-roto dicekel ambek pemain gamelan profesional sing wes suwe bergelut nang budaya Jowo. Hal iku mergo dolen gendang iku kudu nganggo naluri, dadi bakal bedo nuansane. Tapi mbasio ngono, gendang iki dadi alat musik tradisional sing paling gampang didoleno ambek pemula sing blas gak tau nyekel alat musik. Soale nepuk gendang iki gak atek teknik khusus sing kudu dipelajari, cukup perkuat naluri musik ae. Dadi awakmu sing pingin nyoba dolan alat musik nang gamelanan, isok nyoba gendang disik.


Arep mangkat neng kantor kui rasane abot banget. Supoyo kerosone luwih enteng, ono beberapa hal sing iso awak dhewe lakoke sebelum sak wise tangi turu. Sing kesiji, awak dhewe kudu tangi isuk, soale kegiantan-kegiatan sak teruse bakal mangan wektu sing okeh. Sing keloro, awak dhewe iso ngibadah subuh disik. Sing keloro, awak dhewe iso ngelake wektu kanggo olahraga. Olahragane iso milih sing gampang, koyo mlayu utowo yen duwe pit awak dhewe iso pit-pitan. Sing ketelu, awak dhewe iso ngewangi bojone awak dhewe reresik omah. Sing kepapat, awak dhewe uga iso ngewangi gawe sarapan. Yen misale, awak dhewe ora iso sarapan, awak dhewe iso sarapan karo ngobrol luwih sante karo bojone dhewe.


Berita teknologi sing kat tahun wingi iku semliwer yaiku onone sistem autopilot utowo autonom sing dipasang nang montor-montor model anyar saiki. Nah sistem iku dikabarna iso gampangno wong sing nyetir montor. Terus yo iso ganteni nyetir barang koyok sopir pribadi ngunu. Sak liyane iku sistem iki yo iso dadekno wong sing nyetir iku selamet utowo ngelongi nemene kecelakaan nag ancene kedaden kecelakaan. Terus fungsine sistem iki yo akeh pol koyok contone yoiku iso delok utowo ero barang sing ancene ora kenek didelok teko spione montor, terus iso ngetutno montor sing ono nang ngarepe koyok contone montor ngarep iku maeng banter yo melok banter, nag alon yo melok alon.


Ono rong oleh-oleh khas Bogor sing dudu panganan khase Bogor. Toko oleh-oleh koyo toko roti biasa nanging bedane kui prabikane mung ono neng Bogor ora ono neng kota liya. Sing pertama kui, toko Lapis Bogor Sangkurian. Menu utamane kui kue bolu biasa nanging adonane nganggo campuran tales bogor. Tales kui umbian-umbian sing paling khas seko Bogor. Produk sing paling anyare kui lapis bunder. Bentuke kui koyo donat sing ono rong lapis; lapis kesiji kui werno ungu sing ono campuran talase, sing keloro kui kuning sing ono roso kejune. Toko sing keloro kui, jenenge Venus. Iki toko roti sing ngedol roti-roti biasa nanging versi cilike. Wong-wong kerep nyebute nganggo jeneng roti unyil.


Manggis dadi buah sing paling disenengi wong manca. Babagan iku amarga ning luar negeri arang utawa kadang malah ora ana wong sing dodol manggis. Nalika wong manca dolan menyang Indonesia, buah sing digoleki mesti buah manggis. Manggis uga akeh warnane, salah sijine manggis sing asale saka Purworejo. Manggis khas Purworejo duweni ciri-ciri kayata dhuwure wit kurang luwih 10-15 meter, ambane 3-4 meter, warna gagange soklat. Warna buah manggise abang rada ungu, rasane legi, kecut, lan seger. Buah manggis asli Purworejo iki bakalan panen antaraning wulan Januari nganti Maret. Ora mung didol ana ing Purworejo, manggis iki uga dikirim ana ing kutha liyane kanggo nuruti panjaluke para wong-wong.


Hobi sing paling akeh diduweni uwong-uwong iku nonton. Mboh iku nonton kartun, sinetron, drama, film, konser, dan liyan liyane. Roto-roto uwong mek seneng nonton salah siji jenis tontonan ae. Contohne koyok sing seneng kartun yo tontonane kartun tok. Tapi iku gak kabeh, soale onok pisan uwong sing seneng nonton kabeh jenis tontonan. Media gawe nonton pun yo akeh maceme, mulai teko TV, laptop, bioskop, utowo langsung teko nonton secara langsung koyok nek nonton konser mbasio saiki wes akeh konser sing isok ditonton online. Uwong sing wes hobi nonton, mereka gak bakal ragu ngetokno duit demi nonton sesuatu sing disenengi ambek de’e.


Candi Borobudur iku salah siji panggon wisata sing onok nang Magelang, Jawa Tengah. Candi sing siji iki wes terkenal banget ket jaman lawas. Gak mek wong lokal tok sing mrene, bahkan sampe turis-turis londo yo podo tau mampir mrene. Onok akeh penyebabe candi iki isok dadi sak terkenal iku. Salah siji alesane yaiku Candi Borobudur mbiyen tau dinobatno dadi salah siji teko pitung keajaiban sak dunyo. Otomatis tambah rame ae wong sing penasaran dan akhire ngunjungi candi budho iki. Sak liyane iku, Candi Borobudur iki nduwe bangunan sing unik dan khas candi agama budho. Iki dadi hal sing menakjubkan gawe turis-turis sing negorone gak onok bangunan candi koyok ngene.


Kanca-kanca pesthine ora asing karo sing jenenge keris. Keris utawa kris dadi salah sijine gaman sing endah tur landhep banget saka Jawa. Hayo, sapa sing tau krungu keris gemlondhang ing njero lemari? Utawa keprungu yen keris iku ana isine dhemit? Janjane keris iku sejatine ya mung gegaman landhep biasa kang ana luk khas kang kasektenane kagantung saka mpune. Nah, Kris sing sok gemlondhang iku asline amarga diwenehi isi dhewe kanggo kabutuhane sing nduwe. Biasane isine kanggo nambah aksekten utawa amung kanggo njaga sing nduwe. Nah, kamangka wis ana isine kuwi mau aja ngasi dinggo dolanan sembarangan. Wo iya, aja ngasi lali uga wasuh tangan sabubare nyepeng keris amarga pendok e kui mbebayani. Iki dieling-eling lo ya kanca!


Aku tekan saiki kurang iso menikmati woh alupket. Sendayan adi lan ibuku seneng banget woh ijo kui. Bentuke lonjong. Kulit alpuket kui atos lan duwe permukaan sing kasar. Dadi ora iso dipangan. Kanggo jupuk isine woh apuket kui iso dibelah disik. Werno daginge kui kuning nanging bagian sing paling cerak karo kulite kui werno ijo. Menurutku, rasane hambar nanging ono roso legine sitik. Teksture lembut banget mirip-mirip karo es krim. Sing marai aku ora seneng kui, sok-sok alpuket kui ono roso paite. Tekan saiki aku durung iso bedake, endi alpuket sing roso pait endi sing ora. Dadi nek ono alpuket aku luwih seneng dijus timabange dipangan lansung.


Akeh carane gawe toleransi . amarga ning indonesia iki akeh pirang-pirang agama. onok islam,onok kristen, onok hindu, onok buddha, onok maneh konghuchu, ambek katolik. dadine kene dadi wong indonesia kudu duwe toleransi sing gedhe. sing pertama yen onok wong agama liane ngerayakno riyoyo e yo ojok nggarai rame rame ning sekitare panggon sembayang e. nomer loro yen onok wong agama liane tibo ning dalan utowo kesusahan yo ditulungi ojok mung di delok . nomer telu yen onok koncomu sak sekolahan seje agama e karo awak mu yo dikancani ojok mbok adoh i. sing nomer papat yen onok tonggomu sing seje agamane karo awakmu sedo nanging ora ono dulure sing nulungi yo teko o diluk kanggo ngeregani sing duwe omah .


Lontong kupang utowo kupang lontong iku panganan khas daerah Jawa Timur. Panganan iki paling terkenal nang daerah Surabaya, Sidoarjo, Lamongan, ambek Gresik. Bahan utamane yaiku kupang putih alias hewan laut sejenis kerang sing ukurane cillik-cilik sak bijine beras. Kupang putih iku mau dikupas terus dimasak nganggo bumbu-bumbu khase. Nek wes mateng, kupang disajikno nang piring sing wes diolesi petis. Kupang iki ditambahi lontong ambek lentho, terus dikeki jeruk nipis. Biasane lontong kupang iku dipangan karo sate kupang ambek es degan. Nek jare wong jaman mbiyen, mari mangan lontong kupang iku kudu ngombe es degan cek racun-racun sing onok nang kupang mau isok ilang.


Pas aku sinau nag Pare, aku dibujuki koncoku dikongkon mangan pare ben kepaiten. Tapi aku malah senenge pol soale rasane ono pait-paite. Dadi nag dolan nang pare mesti golek warung sing ono panganan teko parene masio aku kudu mumet-mumet disek sampek kepegelen. Terus sak liyane pare, ono maneh sing jenenge sambel tumpang, nah sambel iki sing paling aku ora senengi, soale gawene ae teko tempe mambu. Terus, nag mari mangan mesti wetengku mules kudu ngising. Aku wes kapok pas aku dijak koncoku njajal sambel iku tahun 2019 biyen sak durunge corona. Terus ket saiki aku wes wedi emoh parek-parek njajal sambel tumpang maneh.


Ben kota nang Indonesia iku nduwe saluran radio e dewe-dewe sing mek khusus diputer nang area kota iku tok. Gresik iku yo nduwe sisan. Arek Gresik iku pasti gak onok sing gak eroh saluran radio Suara Giri. Jingle “sembilan delapan koma empat suara giri fm~ olala suara giri fm~” iku dadi khas banget dan hampir kabeh wong Gresik apal jingle iku ket awal sampe akhir. Gak arek enom gak wong tuwo, kabeh wong Gresik iku pasti eroh ambek radio iku. Saluran radio sing sering muter lagu dangdut iku dadi pilihan akeh wong-wong Gresik sing ancen roto-roto pencinta dangdut garis keras.


Kulawarganipun Tyas remen sanget dahar daharan segara. Daharan keremenanipun Tyas ingkang lumrahipun dipesen nalika dahar wonten restoran ingkang sadeyan daharan segara inggih punika urang ingkang dicaosi saos padang, kepiting lada hitam, utawi cumi saos tiram. Kangge pelengkap daharan, wonten tumis kangkung kaliyan oseng tahu lan toge. Bapakipun Tyas remen dahar urang saos tigan asin. Daharan keremenanipun Ibu inggih punika sami kaliyan Tyas. Ibu remen kepiting saos padang. Jangan keremenanipun inggih punika jangan kangkung. Ibu asring masak sayur kangkung wonten griya. Tongkol ugi kalebet daharan segara ingkang asring dimasak kangge lawuh lan didahar sareng sekul wonten griyanipun Tyas amargi Bapak remen sanget dahar tongkol suwir.


Ngelakoni preian bareng ambek konco utow keluargo iku duwe keutamaan sing luar biasa. Soale iku iso ngeraketno hubungan siji ambek liyane. Mboh iku secara emosional utowo komunikasi sing iso dadekno tambah rukun. Mangkane preian bareng iku yo apik ben tambah akrab ambek tambah parek. Terus sak liyane iku yo iso ngilangno utowo nyegerno pikiran sing wes pegel ambek penggawean sing ngebeki pikiran. Terus, yo iso wae bagi-bagi pengalaman ambek liyane pas bareng-bareng. Nah teko kono maeng kadang wong-wong iku iso podo nguwei saran ambek bagi pendapat polahe masalah-masalah sind diadepi. Dadine pikiran iki koyok-koyok ono sing ngewangi miki polahe akeh konco sing bakal ngewangi.


Potret nganggo film kuwi pancen wis ketinggalan jaman. Nanging akeh wong sing isih minat amarga hasil fotone luwih apik. Jaman biyen, kanggo nyethak film kuwi butuh suwe amarga teknologi durung maju lan isih butuh ngumbah film kuwi ning banyu khusus lan ruangan sing peteng, Nanging jaman saiki luwih praktis amarga ana mesin scan sin diciptakake kanggo nyethak foto iki. Miturut fuji film, teknologine isih padha kaya jaman biyen, nanging saiki luwih otomatis amarga sing njalanke mesin langsung. Fotografer mung setor film kuwi lewat jasa cuci foto sing ana ning internet lan hasile bakal dikirim secara cetak utawa digital liwat emai.


Minggu wingi aku oleh info teko bocah-bocah nag saiki ono film dragon bal anyar padal jarene film wes ora metu maneh. Tapi wingi koncoku ngejak delok bareng soale bocahe ate download nag internet disek mari ngunu lagek budal nang kosku. Beneran, wingi sore bocahe wes oleh filme terus ngejak konco-konco barang ben rame, solae wes suwe ora delok film bareng ambek bocah-bocah. Pas diputer tibak'e saiki animasine luwih apik, tapi koncoku ora terimo soale suarane ora banget, akhire ngakakno speaker. Delok film ancene enak nag bareng konco-konco iso ngomong bareng ambek tukar pendapat masalah film sing didelok. Tapi ora enake nag film iku maeng gambare elok, dadi ora seru, bocah-bocah ora delok malah ibut dolanan hp dewe.


Jaman saiki akeh banget sinetron sing nampilake crita babagan perselingkuhan amrga crita kuwi nduweni penonton sing akeh amarga kuwi marai gumreget. Nanging, senajan apik lan gumreget, crita babagan perselingkuhan iki kadhang bisa merasuk marang pikiran lan bisa ndadekake awak dhewe gampang curiga karo pasangan lan ndadekake wong luwih posesif. Pasangan bakale angel komunikasi lan marai angel ditentang. Amarga kuwi, crita babagan perselingkuhan iki akeh sing ngomong yen akibate ora apik yen sering ditontong. Akeh banget energi negatif sing ditularke lan marai wong gampang ora tenang ndelok pasangane dhewe lan marai pernikahan kuwi ora lancar amarga akeh pikiran elek ning jerone.


Kabupaten Pamekasan kuwi terkenal karo salah siji panganan khas daerah yaiku campur lorjuk. Lorjuk iki kewan sing rupane kaya kerang bambu nanging luwih cilik lan mung ana ning Pamekasan. Regane campur lorjuk iki 10 ewu lan wis oleh lorjuk kuah kaldu karo sega utawa lontong sing dicampur kremesan kripik pohung, suun, lan cambah. Lorjuk iki uga diolah dadi camilan kaya rengginang ben rasane luwih gurih. yen pengen luwih gurih, uga bisa nambah sambel, bawang goreng lan kecap. Salah siji pusat kuliner lorjuk kuwi ana ning Pamekasan bagian Pantai Jumiang lan wes dadi kuliner sing langka amarga jumlah lorjuk sing sithik.


Ning Indonesia, durung pati kondhang babagan bioskop bisik. Bioskop bisik iki salah sawijining model bioskop sing disiyapake kanggo kanca-kanca sing duwe kekurangan ning mripat utawa sing ora bisa weruh. Bioskop bisik iki nyediakake kanca sing bisa nyeritakake adegan-adegan sing ana ing njero film kuwi. Bioskop iki mbutuhake relawan kang akeh ben kanca-kanca sing duwe kekurangan iki mau ben bisa nonton film kepenak kaya umume wong. Bioskop bisik iki ana ing kutha-kutha gedhe lan mbutuhake kerja sama sing gedhe karo pihak-pihak penyalur relawan. Nanging, inisiatif iki mung musiman pas ana film nasional utawa festival. Kudune proyek iki bisa dihimpun kanggo nggawe organisasi kang gedhe lan bisa nulung akeh wong in saban wilayah.


Gak onok pebisnis sing seneng nek ngalami kerugian, pasti kabeh langsung kepikiran opo penyebabe. Soale kan gak mungkin gak onok abang gak onok ijo moro ngalami kerugian. Salah siji faktor sing marakno perusahaan ngalami kerugian iku gak ndelok rego pasar. Ben bisnis iku pasti nduwe kompetitor, dan pebisnis ndi ae pasti bakal mikir yaopo carane nyaingi kompetitor e. Salah siji carane iku ndelok rego pasar. Biasane produk iku mau bakal dimurahno teko rego sing dikeki kompetitor ben luwe payu. Kabeh uwong iku nek ndelok onok barang sing podo terus regane bedo, pasti bakal milih barang sing luwe murah. Dadi gawe awakmu sing berbisnis, gatekno rego pasar yo rek ben gak ngalami kerugian.


Bapakku pinter nabung. Aku ora ngerti yen bapak kui pinter nabung ket cilik opo ora. Nanging, bapak kui iso nabung kanggo sekolahanku. Bapakku gaweane dadi pegawe bank. Nek ora salah, bapakku kui entuk bagian sing ngatur kredit. Pangkate durung duwur lan gajine uga ora gedhe. Nanging bapakku iso nyekolahke aku karo adiku neng sekolahan swasta sing larang banget. Bapakku uga sedo pas aku isih cilik kui. Nanging, pas gedhe, aku lagi ngerti yen bapak kui duwe tabungan sing cukup kanggo awak dhewe kui urip lan aku karo adiku iso ngelanjutke pendidikan. Aku ora nyangko yen bapakku wis nyepake tabungan kanggo masa depane aku lan keluargaku.


Mergo akeh merk hp sing onok nang pasaran, maleh akeh sisan model hp ne. Onok sing biasa ae, sampe onok sisan sing unik. Aku iku nduwe salah siji pilihan nek perkoro model hp, yaiku LG. Hp asal Korea Selatan iki tak nilai nduwe desain sing gak neko-neko, tapi tetep ketok elegan. Padahal wernone yo gak tapak akeh variasine, tapi nek dicekel iku tetep ketok koyok hp larang. Wes ngono, hp LG iku nduwe model slim sing enteng pol gawe dicekel. Makane gak heran kok akeh uwong Korea iku justru maleh akeh milih hp LG timbang Samsung, soale mereka nduwe pertimbangan perkoro desain hp ne iku mau.


Aku wonge ora seneng ketemu akeh wong. Ketemu akeh wong, opo meneh sing ora tak kenal, kui marake aku gampang kesel. Yen wis ketemu akeh wong biasane kau ngeroso stress dhewe. Ora sing parah, nanging gawe aku ora kepengen ketemu lan ngobrol karo wong-wong. Caraku ngurangi stress kui kanggo dekem neng kamar dhewekan. Ono beberapa hal sing biasane tak lakoke neng kamar. Sing kesiji, aku biasane seneng nulis pas dhewekan. Sing keloro, aku biasane moco buku. Ora ono buku khusus sing seneng tak woco, naging aku luwih kerep moco sastra. Sing ketelu, aku biasane turu. Turu kui iso ngurangi awak dhewe mikir sing aneh-aneh lan marake awak luwih seger. Sing kepapat, resik-resik kamar.


Jaman saiki akeh anak sing matane ora iso lepas seko gawai. Dheweke koyo kencanduan dolanan gawai kui mbuh kanggo delok video opo dolanan gim. Awak dhewe sebagai wong tuwa sing apik kudu ngatur utowo ngurangi wektune anake dhewe neng ngarep gawai opo wae. Awak dhewe iso ngelakoke beberapa cara neng ngisor iki. Sing kesiji, awak dhewe iso gawe jadwal kapan wae anak iso nyekel gawai. Sing keloro, awak dhewe ngekei alternatif hiburan. Nanging iki, ono konsekuensine. Awak dhewe kudu nyepake wektu kanggo dolan bareng anak. Sing ketelu, yen anak lagi nyekel gawai kui, awak dhewe kudu ngancani supoyo awak dhewe iso ngatur opo sing dilakoke anak neng kono lan opo sing dheweke delok.


Kanggo wong sing ewo'o koyok opo kudu iso nyelakno olahraga ben awake iku seger ambek semangat kanggo ngadepi urip. Masio nang jero uripe iku maeng akeh masalah sing ruwet. Terus nag salah sijine situs online sing bahas masalah gaya urip sehat, iku nagjurno kanggo wong sing ora iso ngelakoni olahraga sing temenan iku iso ngelakoni olehraga sing enteng ambek gampang dilakoni yoiku koyok push up, mlaku nang enggo sing tambah suwe tambah banter, munggah mudun tingkat, ngumet-umetno gulu ambek endas, terus umet-umetno tangan ambek liyan-liyane. Masio iku termasuk olahraga sing gampang, tapi iku iso dilakoni nang endi-endi tanpo kudu metu teko omah.


Doni kuliah ing jurusan teknik. Kuliah saben dina nggarai sumpek. Doni njajal panggon rekreasi anyar ana ing Jogja yaiku gunung merapi. Perjalanan sing ditempuh karo Doni yaiku 2 jam teka kampuse nuju Gunung Merapi. Nalika tekan ana ing Dalan Kaliurang kilometer 12, Doni wis ngerasa hawane adhem amarga wis cedhak karo Gunung Merapi. Doni mandeg kanggo nggawe jaket kanggo persiapan supaya ora kadhemen ana ing ndukur mengko. Sawise tekan ana ing daerah Gunung Merapi, Doni langsung nuju Bungker Kaliadem. Ing Bunker Kaliadem Doni bisa ndelok Gunung Merapi luwih cedhak lan ketok gagah banget. Doni ana ing Bunker Kaliadem nganti jam 2 sore lan langsung mudun kanggo balik mulih ana ing kos amarga sesok isih ana kuliah.


Putri duweni hobi rada beda karo kanca-kancane. Hobine Putri yaiku ngelumpukake foto kang kasebut photocard artis Korea. Foto iku oleh saka tuku ning twitter, facebook, utawa grup pakumpulan komunitas photocard iku. Saben dina, Putri nyatet foto endi wae sing wis dituku lan endi sing durung. Putri bisa ngentekake duwit nganti jutaan kanggo tuku foto iku, amarga siji foto regane bisa 100-200 ewu. Putri uga ora mung tuku lan ngelumpukke foto iku wae, nanging Putri ya kadang ngedol foto iku yen wis dirasa ora pati seneng maneh. Saliyane dadi hobi utawa kasenengan, ngelumpukke foto iki bisa dadi bisnis cilik-cilikan kanggo Putri.


Salah siji alat musik utowo instrumen sing onok nang gamelan iku jenenge gong. Gong iki biasane bentuke sing paling gede timbang instrumen gamelan liyane. Cara ngehasilno muni teko gong iki garek dipukul bagian tengahe sing get. Nang permainan gamelan, gong iki sing paling jarang dimunikno. Nek awak dewe nggatekno, gong iki mek dimunikno pisan nang wolong ketukan nada. Tapi mbasio ngono, gong iki dadi salah siji instrumen sing vital nang rangkaian pemainan gamelan. Mbasio mek dipukul pisan pisan tok, tapi bakal keroso onok kurange nek gak onok muni gong iku mau. Hal iku mergo gong iki biasa digawe membuka ambek menutup permainan gamelan sing lagi berlangsung. Istilahne ngono teko muni gong iku, awak dewe eroh kapan permainan gamelan bakal dimulai dan kapan mandeke.


Pas aku dolan nang magelang aku jajal leren nang alun-alune kota magelang maeng. Mari ngunu aku mumet nang tengah kota iku sedelok tibak'e ono panggonan sing karo wong kono iku diarane pecinan, lah aku pengen ngerti pecinan iku opo podo ambek pecinan sing ono nang semarang. Terus aku mrono tibak'e ono sing jenenge kelenteng. Bangunan iku persis mirip koyok bangunane wong cino. Mari akeh bocah-bocah sing ate mlebu tapi ora oleh. Tibak'e iku panggonane wong cina ibadah. Dadi sing diarani klenteng yaiku panggonane ibadahe wong  cino utowo tionghoa. Panggonane apik, resik, ambek bentuke iku persis ambek sing ono nang cino.


Aku ora sening ombenan kekinian. Nanging aku biyen tau nyambut gawe neng kedai ombenan cerak sekolahan. Disik aku kiro gawe ombenan angel, jebule gampang banget. Kanggo gelas ukuran 14 oz, awak dhewe butuh 25 gram bubuk. Ditambah 10 gram susu kental manis. Banjur dileboke banyu setengah gelas. Banyune iso nganggo banyu biasa ora perlu sing anget. Diudek tekan roto. Kudu digateke tekan ora ono meneh gumpelan bubuk neng ngisor. Nek wis yakin roto, lagi ngeleboke bobane. Cara masak boba uga gampang. Boba sing seko kemasan dimasak neng banyu mendidih sekitar 10 menitan. Pisan-pisan diudek ben ora kelet. Bar kui iso ditiriske.


Sepedaan wis dadi hobine Shafa. Saben dina, Shafa bakal sepedaan kanggo ngelemesna awake supaya ora turu wae. Shafa milih sepedaan nalika isuk supaya hawane isih adhem lan sejuk. Sepeda sing digawe shafa yaiku sepeda onthel merk pollygon, setange warnane abang, sadele warna ireng, ana keranjange kanggo nggawa barang, lan ana bele. Sepeda iki mesti ngancani Shafa wiwit SD nalika Shafa awit seneng sepedaan nganti saiki Shafa wis kelas 12 SMA. Sepeda iki biyen asale saka hadiah amarga Shafa bijine apik nalika ujian pas kelas 4 SD. Nalika kelas 7 SMP, Shafa melu pakumpulan bocah sing seneng olahraga sepeda lan njaluk ganti sepeda sing kusus kanggo olahraga ning wong tuwane.


Sak durunge rame onok panggon wisata nang beberapa kota, wes onok Dufan sing wes paling terkenal sak Indonesia. Dadi gak heran nek nang kono gak tau sepi pengunjung. Bah dino biasa utowo dino prei, Dufan iku pasti rame banget. Sing koyok ngono iku sing marai males ngantri gawe numpak wahanane. Solusine adalah tuku Fast Track Dufan. Nek wes nduwe tiket iki, awakmu gak usah ngantri suwe soale onok jalur antrian khusus tiket Fast Track. Pertama, awakmu kudu tuku tiket regular disik cek isok melbu nang areane. Engkok awakmu isok ndelok onok loket upgrade tiket Fast Track nang sebelah pintu masuk pemeriksaan tiket. Nah awakmu garek pesen nang kono dan tiket Fast Track wes onok nang tanganmu.


Onok sing ngomong, opo’o olahraga nang Indonesia iku kesan e gak isok maju. Wes ngono, sing ngomong ngono iku teko pihak pemerintahane dewe. Kan aku mbatin ya. Kudune sak durunge ngomong ngono iku mbok evaluasi diri disik. Wong sebagian gede anggaran olahraga iku dikekno kabeh nang sepak bola, dan cabang olahraga liyane mek entok sitik bahkan onok sing gak entok. Aku iku bingung, lapo mereka iku mbiayai cabang olahraga sing gak tau nyumbang penghargaan gawe Indonesia. Padahal nang cabang olahraga liyane, Indonesia iku akeh nyumbang penghargaan gawe negara. Tapi yo ngono, tetep sepak bola sing dikeki anggaran paling akeh. Kudune kan pemerintah iku investasi nang cabang olahraga liyane sing luwe menjanjikan.


Pas aku cilik, ibuku kerep macaku buku kanggo aku lan adiku sak durunge turu. Ibuku kui seneng yen awak dhewe pengen moco utowo tuku buku. Ibuku mesthi nukoke opo wae sing tak penginke sing wujude buku. Salah siji buku sing tak senengi kui buku dongeng. Aku tau duwe buku dongeng Si Kancil. Dongeng Kancil iki akeh versine, nanging aku lali aku duwene sing endi. Sing tak iling kui ono adegan Kancil sing ngapusi Boyo. Bukune kui tipis, kiro-kiro sekitar 30 lembar. Sampul lan kertas sing jerone kui berwarna. Neng sisih kiwo halamane kui ilustrasi utowo gambare lan sing sisih tengene kui tulisan ceritone.


Akhir taun 2022 wingi, KAI ngenalake gerbong sepur khusus pariwisata kanggo rute lintas wilayah. Sepur iki jenenge Panorama. Panorama iki yen numpah miturut pesenan lan diregani 1 yuta. Nanging para penumpang ora bakal getun amarga sepur iki nyediakake pemandangan sing apik saka jendela sing gedhe. Apa maneh jalur lintasane kuwi ning sepanjang daerah sing kebak sawah. Panorama iki isih terbatas lan mung tahap uji coba amarga KAI arep ndelok pasar lan peminat saka gerbong iki. Layanan sing ana ning sepur panorama iki uga sebanding karo rega sing dibayar karo para penumpang lan dijamin kepengen numpah maneh senajan ning taun 2023 iki regane uga mundhak.


Dinda biyasa olahraga saben dina kanggo ngisi wektu. Dinda wis seneng olahraga tekan SD. Mulane, dheweke gelek dijak lomba-lomba olahraga kayata lomba mlayu, lomba basket, lan lomba voli. Sinambi ngenteni jam kanggo adus lan budhal sekolah, isuk-isuk Dinda wis mulai mlayu. Dheweke mlayu dikancani mbakyune supaya ora jeleh. Mlayu ning ngarep omah sekilo wae wis cukup. Sawise moleh sekolah, Dinda mulai maneh olahragane. Yen sore, Dinda luwih milih olahraga basket tinimbang mlayu maneh. Basketan uga ning ngarep omah soale Dinda wes duwe bal dewe lan ring basket dewe. Nalika wes ngerasa pegel, Dinda banjur ngaso lan ngombe banyu. Sawise dirasa kuat maneh, Dinda ngelanjutno basketan maneh nganti pegel.


Olahraga kui sak mesthine kegiatan sing gawe rukun wong-wong, ora peduli sukune, ora peduli agamane, lan ora peduli status sosiale sak duwur opo. Kegiatan positif koyo ngene iki mesthine adoh seko ambu-ambu kerusuhan lan kekerasan. Opo meneh tekan ngelakoke aksi terorisem. Koyo disik, ono bom sing jebluk cerak garis akhir neng lomba mlayu maraton neng Boston, Amerika. Kudune kui ora perlu ono. Wong sing nontong lomba kui utowo pertandingan liyane kui pengen dukung negorone. Dheweke pengen seneng-seneng wae. Ojo malah awak dhewe ngerusak niat apik wong kui nganggo coro diwedeni kanggo hal-hal sing ora perlu. Awak dhewe kudu pastike yen olahraga opo wae lan neng endi wae kui bebas seko terorisme.


Salah sawijining pengalaman sing ora bakal dilalekake karo sebagian wisatawan Jogja wayah wulan mulud nabi yaiku tradisi sekaten. Tradisi utawa upacara sekaten iki diadakake saben taun lan rame karo upacara kaya larung sesaji, gunungan, lan sing paling rame ya pasar malem. Pasar malem sekaten iki biyasane ana ning alun-alun kidul. Perayaan iki puncake ana ning Grebeg Maulud, yaiku tradisi mbagi gunungan kanggo ngewujudake rasa sukur saka keluwarga keraton. Kamangka, tradisi iki kudu dijaga amarga iki budhaya sing ora oleh ilang. Generasi enom kudu ngerti tujuane kenapa ana upacara iki yaiku kanggo nguri-uri budhaya Jawa lan Islam ning Mataram. Tradisi iki bisa dadi pelajaran uga pengalaman spiritual sing bisa nuwuhake kebanggaan kanggo generasi iki.


Salah sawijine cara sing bisa dilakoni yen arep nonton film yaiku saka aplikasi utawa tayangan digital. Aplikasi sing paling kondhang kanggo nonton film saiki Netflix. Netflix iki nyediakake akeh film lan serial sing bisa ditonton rame-rame bareng keluwarga. Carane bisa nonton liwat Netflix yaiku buka utawa ngunduh aplikasine, bar kuwi nggawe akun sing isine alamat email, nomor hp, lan data sing dibutuhake kalebu jalur pembayaran. Pembayaran Netflix sing legal iki bisa saka kartu debit utawa kartu kredit. Banjur yen wes ngisi data, sak durunge nonton kudu mastekake akun wis berbayar lan wis bener sekabehe. Akun Netflix kuwi akeh maceme tur kudu didelok miturut kebutuhane kalebu akun khusus bocah.


Dina minggu wingi aku nonton sawijining film sing ana nuansa Batak, yaiku film sing judule Ngeri-ngeri Sedap. Film iki nyeritakake babagan budhaya Batak. Salah sawijine nyeritakake sulang-sulang pahompu, yaiku upacara adat keluarga gedhe sing dadi simbol rakete keluwarga. Sulang-sulang pahompu iki padha karo upacara adat manten Batak yaiku Mangadati, nanging upacara iki dilakoni sak uwise duwe keturunan utawa sak uwise upacara nikahan ning gereja. Upacara mangadari iki bisa ditunda amarga ana telu kondisi yaiku masalah ekonomi, masalah keluwarga sing durung ana restu, lan uga bisa ditunda amarga keluwarga sing lara utawa seda. Upacara iki wajib lan yen ora bisa dilakoni kudu diganti yen wis ana kesempatan.


Zalora Indonesia yaiku salah siji toko online ning Indonesia sing ngedol babagan klambi, tata rias, asesoris, lan uga sepatu. Pusat Zalora iki yaiku ning Singapura lan nduwe cabang ning Hong Kong, Singapura, Indonesia, Filipina, Thailand, Vietnam, Malaysia lan Brunei. Zalora iki wis mbuka cabang uga ning Australia nang New Zealand. Ning Indonesia, sing ngelola toko online iki dikelola PT Fashion Eservices Indonesia lan wis dibangung wiwit 2012. Bedha karo toko online liyane, Zalora iki produke eksekutif lan bisa ngeweneni referensi produk sing regane khusus kanggo pengguna lan pasar sing wis terpusat. Nanging kualitas barang ning Zalora wis mesti asli lan kualitase uga apik.


Awak dewe sebagai wong islam iku dikongkon gawe berprasangka apik utowo berpikir positif, dan iku dikenal ambek istilah husnudzon. Istilahe, husnudzon iku sikap wong sing mesti berpikir positif nang opo sing diperbuat ambek wong liyo. Nang ilmu akhlak, husnudzon iku dibagi dadi telu. Siji, husnudzon nang Allah SWT, carane berprasangka apik ambek opo sing wes ditakdirno ambek Allah SWT. Loro, husnudzon nang awak dewe, carane percoyo ambek kemampuane awak dewe. Telu, husnudzon ambek wong liyo, carane kabeh uwong dipandang apik disik sak durunge terbukti bersalah cek gak marakno kekacauan. Manfaat husnudzon iki onok akeh. Mulai teko numbuhno perasaan cinta nang Allah SWT, numbuhno rasa syukur, nambah sikap sabar ambek tawakal, dadi wong sing gampang nyepuroni wong liyo, dan bakal dadi wong sing penuh kasih sayang.


Alquran salah siji mukjizat sing gedhe banget kanggo wong Muslim. Alquran didukna ana ing tanggal 17 Ramadhan. Anane Alquran iki digawe kanggo pedoman uripe manungsa. Wong sing maca thok wae dijanjani karo Gusti Allah bakalan entuk ganjaran. Apa maneh nalika diwaca pas Ramadhan, ganjarane bakal luwih akeh banget. Maca Alquran ora ana rugine blas. Justru akeh banget gunane. Kayata nambah tentrame ati lan batin uga nambah katresnanan marang Kanjeng Nabi Muhammad lan Gusti Allah. Saliyane iku, maca Alquran saben dina bisa nggawe omah luwih diberkahi karo Allah lan diadohna saka lelembut utawa makhluk sing ora ketok mripat supaya ora diganggu. Mula ayo padha maca Alquran saben dina!.


Toko roti ingkang bisnisipun sampun ageng, lumrahipun ugi nyedhiayaken cake kangge acara perayaan, kados mantenan lan acara tanggap warsa. Profesi khusus ingkang asmanipun cake decorator dibetahaken kangge nyaosi hiasan wonten cake ingkang dipesen. Sakderengipun wiwit nyambut damel, cake decorator kedah rembugan kaliyan pelanggan bab desain hiasan cake ingkang dipingini. Cake decorator ugi kedah damel desain cake kangge kabetahan promosi. Menawi cake decorator gadhah usaha piyambak kados toko online ingkang sadeyan cake kangge acara khusus, tugasipun saya kathah. Piyambakipun kedah blanja bahan cake menyang toko, ngatur stok bahan kue, lan ngatur keuangan. Langkung sae menawi cake decorator gadhah kemampuan nggambar ingkang mumpuni supados pelangganipun boten kuciwa.


Penggawean preian ambek konco iku ancene macem-macem. Nag jarene konco-konco ngunu preian bareng iku ora kudu dolan adoh, cukup iso cerito-cerito karo nikmati waktu luang sing ono iku wes cukup. Tapi ang jarene waong sing sugeh se seje maneh. Penggawean preian ambek konco utowo keluarga yo mlaku-mlaku, belonjo nang mall, utowo nang panggonan sing sekirane panggonan iku pantes didolani. Lah nag kanggone wong-wong biasa yo bedo. Kanggo wong biasa yo cuku iso ngumpul ambek konco utowo keluarga nag waktu preian kerjo utowo luang yo iku jenenge penggawean liburan ambek konco. Sing penting iku kumpul, ora kudu mewah ambek ngentekno pirang-pirang bondo.


Taun 2018, aku lan koncoku podo-podo ngelakoke KKN. Senadyan kampuse bedo lan daerah penempatane bedo, awak dhewe nemoni hal sing podo, yaiku wong-wong neng deso kui seneng banget dolanan voli, terutama bapak-bapak. Aku duwe teori kenopo kok iso koyo ngono. Sing kesiji, main voli kui ora kudu mlayu akeh. Ora iso dihindari yen dolan voli iki tetep kesel. Nanging timbangane bal-balan voli kui isih adoh luwih enteng. Opo meneh sing dolan bapak-bapak sing umure wis ora enom. Sing keloro, voli kui luwih akeh sing nonton. Mungkin, timbangane bal-balan wong-wong liyo, utamane ibu-ibu, luwih ngerti voli. Sing ketelu, voli kui ora butuh lapangan sing jembar.


Wis sak yogyane, wong kui nikah kanggo adate dhewe-dhewe. Misale pasangan kui seko suku sing bedo-bedo, rong kaluarga kui isu ngerembug nentoke adat nikahan sing bakal dienggo. Nanging, neng jaman saiki, nikah ora sesuai karo adat kui ora masalah. Maksude, dudu nganggo adate suku sing liyo sing ora ono sangkut paute karo calon penganten, nanging nganggo tata cara modern utawa keagamaan. Nikahan kanggo cara adat kui ora murah. Akeh pernak-pernik sing kudu dicepake. Prosesine uga ora mung sedelo. Kanggo wong-wong utowo anggota keluarga sing sibuk kui bakal angel banget. Nikah kui sing penting niate. Yen misale, awak dhewe mampu ngelanake nganggo coro adat kui apik, nanging yen ora ojo dipaksake.


Wong tuwo iku sek akeh sing ngeluh mergo tontonan nang TV akeh sing gak sesuai ambek umur. Padahal jaman saiki, kabeh TV iku wes diatur nganggo STB, gak onok maneh tayangan TV nganggo antena. Dadi kudune iku kabeh isok diatur ambek awak dewe. Semisal ndelok nang YouTube sing nayangno kartun khusus gawe arek cilik. Utowo ndelok nang Disney+ sing nayangno film sing sesuai ambek umure arek iku mau. Pokoke saiki iku gak onok alesan tayangan TV iku gak sesuai gawe arek cilik, garek awak dewe ae sing isok ngatur. Dadi mulai saiki, pinter-pinter ngantur tayangan gawe anak, opo maneh saiki wes nganggo STB sing luwe gampang diatur.


Ning agama islam, ana 2 dalil sing kudu dianut kara para umat, yaiku dalil aqli lan dalil naqli. Dalil aqli yaiku dalil sing bisa dibenerake nganggo nalar lan bisa diamalke miturut kitab sing wis diwaca secara logika. Bedhane karo dalil naqli yaiku dadil sing wis ana ning al-quran lan hadist uga kudu dianut karo sekabehe umat muslim. Al-quran iki dadi salah siji bentuk dalil naqli sing paling murni amarga keaslian isine isih dijaga wiwit jaman nabi. Sing mbedhakake ya mung bentuk lan mediane kaya kitab, aplikasi al-quran, lan media seni kaya kaligrafi uga seni rupa. Nanging masio bedha media, umat muslim kudu tetep njaga kesucian al-quran iki.


Ono rong jenis barang sing iso awak dhewe dol seko omah. Sing kesiji, ono barang sing iso awak dhewe gawe dhewe. Barang dagangan iki biasane pangan utowo ombenan. Wong iso ngedol opo sing iso dheweke masak. Ora kudu gawe panggon ramesan. Awak dhewe iso ngedol sitik jenis panganan, nanging panganan kui sing awak dhewe yakin enak banget. Misale wonge kui jago banget gawe spagetti panggang. Dheweke iso dodolan kui. Dheweke iso nyebar poster daganan neng story Whatsapp utowo media sosial liyane. Dadi konco-koncone utowo tonggo-tonggone iso tuku dodolane. Kanggo ngedol ombenan awak dhewe ora kudu gawe seko nol. Awak dhewe iso tuku ombenan sing instan, dadani awak dhewe mung gari ngekei banyu.


Drama Korea asring nunjukaken adegan dahar cumi ingkang sampun digaringaken. Kasunyatanipun, Indonesia gadhah kuliner ingkang sejinis saking Pontianak. Kuliner menika didamel saking sotong, kewan laut sejinis cumi ingkang ukuranipun langkung ageng. Sotong pangkong, menika asmanipun. Daharan punika didamel kanthi mepe sotong. Menawi sampun garing, sotong dipanggang lajeng dithutuki kangge palu. Tujuanipun supados daging sotong boten alot. Sotong pangkong biasa didahar sareng sambel kacang kangge buka pasa wonten sasi pasa. Menawi sampeyan madosi menu iwak bumbu kuning ingkang benten kangge buka pasa, arsik ikan khas Batak saged dipuncobi. Bahan bakunipun iwak mas ingkang diolah kangge bawang batak, asem gelugur, kembang kecombrang, lan bumbu sanesipun.


Indonesia kui negoro maritim. Artine, sebagain besar wilayah negoro iki kui laut. Sebagai salah siji negara maritim paling gedhe sak donyo, Indonesia unggul ning babagan perikanan. Kanggo dukung nelayanan lokal, awak dhewe sayogyane melu mengkonsumsi iwak utowo panganan laut liyane sing dijupuk seko laut Indonesia. Yen awak dhewe mengkonsumsi panganan laut kui manfaate kanggo kesehatan akeh. Sing pertama, sering konsumsim iwak laut kui iso jogo kesehatan jantung. Iwak laut duwe kandungan omega-3 sing iso ngurangi tekanan darah lan ngurangi kolesterol jahat. Protein sing ono ning iwak kui luwih rendah dibandingke jenis daging abang. Zat omega-3 kui sak liyone kanggo kesehtan jantung uga penting kanggo bantu pertumbahan lan perkembangan otak anak.


Akhir tahun, aku lagi butuh duit akeh gawe ngewangi urunan dandan dandan omah karo mamaku. Sayange, tabunganku wes tipis banget, dadi gak bakal isok urun akeh. Mergo iku, aku mulai nggolek koleksi kpop ku sing sekirone sek isok didol dan entok akeh. Akhire tak putusno gawe ngedol Denimalz alias boneka resmi teko band Day6. Aku ngepromosikno iku nang Twitter terus engkok isok di-checkout nang Shopee. Ben dino tak promosikno dodolan iku mau sampe akhire onok sing takon takon. Berhubung rejeki ya, dadi wong iku tuku gak atek nawar maneh. Padahal aku nyediakno opsi nego, tapi wong iku gelem nuku rego penuh. Yowes akhire cepet-cepet tak packing dan tak kirim nang wong sing tuku iku mau.


Aku iku wes kulino ngelakoni sembarange nganggo cara sing legal, termasuk nek kate nonton badminton. Nek onok pertandingan badminton, aku mesti langsung buka aplikasi Vidio dan nonton teko aplikasi iku. Terus aku gak sengojo buka Twitter, dan akeh pol uwong sing podo njaluk link haram. Maksute iku link ilegal ben isok nonton pertandingan badminton dan gak atek bayar. Aku ndelok sing koyok ngono iku mbatin dewe. Ngelakoni sembarang kalir hal sing ilegal iku hukume haram lho, termasuk nonton nganggo link ilegal koyok ngono. Wong-wong iku opo gak wedi duso. Sing koyok ngono iku bakal dijaluki tanggung jawab lho nang akhirat. Gawe awakmu kabeh, nek kate nonton badminton, tonton teko situs resmi yo rek, ojok nang link haram maneh.


Sing paling gelek tontonan jaman biyen pas aku isek SD nang deso-ku yoiku sing jenenge gong utowo wayang. Lah sing garai rame teko rong tontonan iki yo tabuhane utowo musike. Tabohan utowo musik sing ora bakal iso madani sampek saiki yoiku sing jenenge suarane gong. Gong iku termasuk salah sijine alat musik tradisional sing sampek saiki termasuk salah sijine alat sing dijogo ambek dilestarekno karo pemerintah. Yo oro nggaok se, soale sing jenenge barang sing duwe sejarah saiki karo pemerintah mesti dijogo ojo sampek dijipek karo wong luar negeri soale nak dijipek negoro'e awak dewek iki ora bakal duwe kenang-kenangan sejarah.


Aku isih ora nyangka yen bocah-bocah jaman saiki wih dicekeli HP ket cilik. Pas aku SD kelas 6 wae, aku kaget pas ngerti ono cah kelas 1 gowo HP neng sekolah. Saiki bocah sing isih TK utowo PAUD wae, wis entuk nyekel HP. Aku dadi iling. Aku duwe HP pertama kui pas aku kelas 5 SD. Kui disik HPne budheku. Dheweke ngekei HP kui kanggo hadiahku sing bar sunat. HP kui merk Sony Ericsson sing seri Walkman. Aku seneng banget pas dekei kui. HP kui tak dolanke terus neng kasur mergo ora iso mlaku-mlaku bar disupit. HP kui isih tak enggo tekan aku kelas 2 SMP.


Onok salah siji tempat wisata alam sing terkenal nang Gresik, yaiku Pantai Delegan. Pantai iki letake nang desa Delegan, kecamatan Panceng, kabupaten Gresik. Waktu tempuhe kurang lebih 1,5 jam nek berangkat teko pusat kota Gresik. Pantai iki termasuk pantai utara, dadi ombake relatif tenang nek dibandingno pantai selatan dan aman gawe panggon dolane arek cilik. Ancen dasarane pantai iki ramah gawe arek cilik, soale pantai iki termasuk pantai pasir putih sing lembut. Dadi cocok nek arep dolanan istana pasir. Mbasio banyune gak tapak bening, tapi sek akeh wahana permainan banyu sing sek isok dinikmati nang Pantai Delegan. Buka e ket jam 7 isuk sampe jam 5 sore. Harga tiket e pun yo murah, mek 10 ewu per wong.


Jurnalis utowo penulis masakan yaiku wong sing penggawehane ngomongno masakan nag cerita sing ditulis. Tapi iku maeng yo ora gampang, wonge kudu ngerti ciri khas masakan sing ate ditulis nag karangane. Lah carane wonge ngertine piye? yo wong iku maeng kudu delok langsung utowo ngicipe langsung masakane ben wong iku iso gambarno rasa masakan sing ditulis nag tulisane. Ora angger nulis wae, nag angger nulis wae terus jupuk sumber teko sittus liyane, biasane wonge ora iso nggambarno secara jelas masakan sing ditulisno nag karyae. Mangkane, profesi iku nag diitung-itung yo lumayan nantang, soale kudu ngerti rasane panganan sing ate diangkat nag cerito telisane. Terus kudu iso gambarno rasa sing khas sing diduweni panganan sing ditulis nag cerito iku maeng.


Awitan tahun iku koncoku cerito nag deke iku rugi gede polahe kenek pandemik sing ora karoan kisruhne. Deke akhire iso ngadek maneh polahe pirang-pirang perkoro salah sijine yoiku deke iku jajal ngolah ambek manfaatno modal sing isek ono karo produk sing ancene saiki rame. Yo ancene ora gamapang tapi sing jenenge usaha yo kudu jajal disek ben iso ngadepi iku maeng. Terus pas dadi akhire deke jajal ngedol produk iku online tibake akeh sing seneng masio iku isek nang omahe polahe isek durung iso tuku utowo nyeo lahan sing gawe dodolan. Tapi teko kono maeng akhire deke iso ngelumpokno modal gal saitik sing akhire iso kenek gawe nyewo panggonan.


Njaga kemesraan ning rumah tangga kuwi dadi perkara sing angel yen komunikasine isih elek. Komunikasi kuwi dadi kunci penting sing ana ning rumah tangga amarga bisa mbangun kepiye rumah tangga kuwi utuh tekan akhir. Banjur komunikasi iki dadi cara pasangan ngerampungake urusan lan masalah sing ana. Perceraian kuwi sering disebabake komunikasi sing elek lan uga ora bisa bertahan. Kamangka cara komunikasi iki uga perlu dingerteni. Babagan komunikasi iki, sing kudu diutamakake yaiku ego sing ora oleh tumpang tindih lan kudu gelem ngalah yen sijine wis mulai ngomong nganggo nada sing dhuwur. Ngobrol sak durunge turu lan uga obrolan ning meja makan uga bisa dadi solusi ngeraketake komunikasi.


Bocah-bocah TK seneng nalika diceritani babagan nabi-nabi. Aku nyeritani kisah nabi Nuh sing ora kerem nalika ana banjir bandang amarga wis duwe perahu lan selamet karo para pangikute. Nanging critane ora mung saka lambe, aku nyetelke film Nabi Nuh. Bocah-bocah iki melu wedi lan nggegirisi ati nalika ndelok crita iki. Ana sing mripate ketap ketip nanging wajahe keweden, ana sing wis meh nangis, lan ana sing gecokan tanganku karo keseseken amarga wedi ndelok banjir bandang sing sak munu gedhene. Sawise film iki buyar, aku ngomonh ning bocah-bocah iki kanggo neladani kisah nabi Nuh. Carane karo tetep ibadah sing temen karo Gusti, ora lali sholat lan kewajiban laine.


Taun iki Dilon mudik ing Jogja. Wis 2 taun Dilon ora bisa mudik riyaya amarga ana Corona. Isuk-isuk, Dilon sak kaluwarga mlaku menyang lapangan kanggo ngelaksanakake sembayang riyaya. Sembayang iku diwiwiti jam 6 isuk nganti jam 8. Sawise sembayang, Dilon lan kaluwargane ngewiwiti sungkeman ana ing omah. Giliran lan mubeng Dilon sungkem menyang wong tuwane, simbahe, mas lan mbake, uga pakdhe lan budhene. Dilon uga ora lali kanggo ngajak sadulure kanggo ndelok grebeg Syawal utawa salah siji tradhisi ing Jogja nalika riyaya yaiku arak-arakan gunungan. Dilon melu mbrayaki gunungan sing lewat kanggo dijupuki karo masarakat. Iki dadi riyaya sing ora bisa dilalekke karo Dilon amarga wis suwi ora riyaya bareng ning omah.


Nabi Yusuf AS iki salah siji anake Nabi Ya'qub AS. Nabi Yusuf AS iki dikenal sebagai Nabi sing cerdas dan jujur. Iku marai bapakne sayang ambek beliau. Teko kono, dulur-dulure podo iri dan akhire Nabi Yusuf AS dilebokno nang sumur ambek mereka. Kisahe Nabi Yusuf AS iki akeh banget didapati nang jaman saiki, ndek ndi akeh banget dulur sing gak akur dan sampe saling nyerang. Penyebab dulur-dulure Nabi Yusuf AS nyemplungno Nabi nang sumur iku yo mergo iri. Podo ambek roto-roto alesan opo’o dulur jaman saiki akeh sing cekcok, yaiku iri. Bentuk irine yo macem-macem, mulai teko wong tuwone sing pilih kasih, sampe sing teko dasarane wong iku sing irian.


Nyiapno dana sing digawe jogo-jogo yaiku termasuk perkoro sing apike megilan mergo teko kono maeng wong ora sampek utang nag ono keperluan penting sing sekirane butohe ndodoke nemen. Biasane nag ono keperluan sing dodoke koyok ngunu golek dana utowo duwit iku mesti angele ora karoan. Nag sing jenenge dana sing digawe jogo-jogo maeng iku kenek pirang-pirang wujute, tapi sing paling umum dilakoni ambek menungso iku biasane celengan sing disimpen nang omah. Nah biasane celengan iki manfaate gedene megilan soale kenek digawe sak wayah-wayan tanpo kudu budal nang endi-endi mergo wes ono nang celengan sing ancene digawe nyimpen duwek ambek wong kenemaeng.


Dino iki guru penjaskesku gak melbu, dan marakno pelajaran dino iku otomatis dadi jamkos. Tapi berhubung wes podo nganggo klambi olahraga, akhire konco-koncoku milih gawe ngelakoni olahraga bebas. Onok sing bal balan, ono sing dolen badminton, onok sing basketan, dan akeh maneh. Awale aku meneng tok ndeloki konco-koncoku basketan. Moro-moro aku dijaki gawe melu dolen basket. Aku nolak soale aku gak isok dolen basket blas. Tapi mereka tetep mekso gawe melu dolen. Akhire gelem gak gelem tetep melu ae. Pas dolen, aku akeh meneng e. Sampe akhire aku nangkep bal. Sing tim lawan wes podo ngejar aku, tapi aku mlayu ngadoh sambil nge-dribble bal iku mau. Terus ket adoh, aku nyoba gawe nguncalno bal nang ring. Dan sing gak tak songko, bal e iku mau melbu dan akhire tim ku isok entok 3 poin. Saking kagete, aku mek isok meneng tok.


TV nasional kui kudu diduweni karo kabeh negoro. Iki penting supoyo warga-wargane duwe jaminan program sing apik. Emang iya ono stasiun TV swasta sing fungsine uga podo. Nanging yen, ora ono TV nasional sing diduweni pemerintah, TV-TV swasta kui dadi ora duwe panutan lan iso ngelakoke sak penake. Makane kui, awak dhewe kudu ngapike lan ngedukung stasiun TV nasional. Masalahe neng Indonesia kui, TV nasional identik karo TV propaganda pemerintah. Padahal, kudune kui ora. TV nasional kui iso podo populere lan podo bathine koyo TV komersial. Sing ngebedake kui, program-program sing ditayangke kudu sejalan karo visine pemerintah. Nanging, dudu artine acara sing ono kui ora menghibur. TV kui kudune menghibur.


Bocah-bocah saiki akeh sing ora tau kerungu lagu daerah dhewe. Terutama, bocah-bocah sing tinggale neng kota, contohe anak sing neng Jakarta sing ora ngerti lagu Kicir-Kicir, wong jowo ora ngerti tembang dolanan Padang Bulan. Neng sisih liyo, akeh bocah cilik saiki sing iso basa daerahe. Lagu daerah iki iso dadi salah siji media pembelajran kanggo bocah-bocah kui sinau basa daerahe. Lagu daerah kui opo meneh sing tembang dolanan kui nganggo boso sing gampang dingerteni. Koyo lagu Menthok kui, sing crito wong utowo bocah ngomong karo menthoke sing keset, nganggo basa sing paling gampang. Dheweke iso sinau seko lagu-lagus sing koyo ngono.


Seminggu wingi Ihsan melu kegiatan jambore ing Jakarta. Kegitan iki ngajari babagan toleransi marang wong sing beda karo kene kayata beda agama. Ing kegiatan iki, Ihsan mlebu ing pirang-pirang omah kanggo ibadah. Sing nomer siji, Ihsan mlebu ana ing Gereja Pasundan. Ihsan sinau babagan wong Kristen lan kepiye kegiatan gereja iki mlaku bareng karo warga liyane. Sawise iku, Ihsan pindah mlebu ing Masjid An-Nisa. Ing masjid iki Ihsan uga sinau babagan kepiye masjid bisa njaga toleransi karo wong liya sing beda agama. Iki dadi pengalaman sepisanan kanggo Ihsan mlebu ing panggon ibadah agama liya. Ihsan dadi luwih ngerti babagan toleransi.


Kanggo bocah-bocah SMA, wektu ngedukung sekolahan dhewe-dhewe pas lagi tanding kui dadi momen sing dienteni. Awak dhewe iso bengok-bengok bareng yen misale tim sekolahan dhewe menang utowo nangis bareng pas time sekolah dhewe kui kalah. Ben awak dhewe iso dukung sekolah dhewe kanthi maksimal, ono beberapa hal sing kudu awak dhewe gateke. Sing kesiji, awak dhewe kudu latian disik sak durunge dukung tim sekolah neng stadion. Sing keloro, awak dhewe ngapalke lirik lagu sing bakal dienggo. Yen awak dhewe apa kabeh, suasana neng kono bakal luwih semangat. Sing ketelu, kodo ono sing mainke alat musik. Biasane kui snare drum karo terompet. Alat musik iki uga kudu dilatih bareng karo nyanyine bocah-bocah supoyo, lagu karo iringane iso pas.